Σύσκεψη για να ορισθεί χώρος δημιουργίας Κέντρου Υποδοχής Προσφύγων\nΣύσκεψη αναμένεται να συγκαλέσει την Τετάρτη το πρωί η Περιφέρεια Αττικής με τα συναρμόδια υπουργεία, τον Δήμο Αθηναίων και τις ΜΚΟ οι οποίες προστρέχουν στους πρόσφυγες που έχουν καταλύσει στο Πεδίον του Άρεως, προκειμένου να ληφθεί απόφαση για τον χώρο και το κτίριο εντός των ορίων της Περιφέρειας, όπου θα δημιουργηθεί Κέντρο Υποδοχής για τους πρόσφυγες που φθάνουν μαζικά από την Τουρκία στην Ελλάδα.\nΗ λήψη απόφασης, όπως σημειώνουν τόσο ο πρόεδρος των Γιατρών του Κόσμου Νικήτας Κανάκης, όσο και ο Ανδρέας Θεολόγου, εκπρόσωπος της αρμόδιας αντιπεριφερειάρχου Κεντρικού Τομέα Ερμίνας Κυπριανίδου, επείγει τόσο για την προστασία των προσφύγων, όσο και για λόγους υγιεινής.\nΌπως χαρακτηριστικά σημειώνει ο κ. Κανάκης, «είναι δουλειά μας να διασφαλίσουμε ότι στο Κέντρο της Αθήνας δεν θα έχουμε μια ανθρωπιστική κρίση μέσα στην ανθρωπιστική κρίση. Είναι άδικο τόσο γι αυτούς, όσο και για εμάς, να δημιουργηθεί ένας άτυπος προσφυγικός καταυλισμός στο Κέντρο της Αθήνας».\n«Αναζητούμε λύσεις, ώστε το Πεδίον του Άρεως να μη γίνει καταυλισμός προσφύγων, κάτι που είναι ανθυγιεινό, καταρχάς για τους ίδιους.\nΠροσπαθούμε να οριστικοποιήσουμε ένα χώρο υποδοχής. Είναι κάτι που επείγει δεδομένου ότι συνέχεια φθάνει από τα νησιά μας στην Αθήνα προσφυγικός πληθυσμός, ο οποίος χρησιμοποιεί την Αθήνα ως πέρασμα για να προχωρήσει σε άλλες ευρωπαϊκές χώρες» λέει ο εκπρόσωπος της Περιφέρειας Αττικής Ανδρέας Θεολόγου.\nΕμπλεκόμενοι και πρόσφυγες τονίζουν το σοβαρό πρόβλημα ασφαλείας που συνεπάγεται για τους ίδιους τους πρόσφυγες η παραμονή τους σε σκηνές στο Πεδίον του Άρεως, εκφράζουν ανησυχία για τις ανθυγιεινές συνθήκες διαμονής τους και τα προβλήματα υγείας που παρουσιάζονται σε μικρούς και μεγάλους.\nΠολλά από τα 150 περίπου παιδιά, ηλικίας 1-10 ετών, παρουσιάζουν προβλήματα γαστρεντερίτιδας, πυρετό, εμετούς, διάρροια. Κάποιοι από τους 300 περίπου πρόσφυγες που βρίσκονται αυτή τη στιγμή στο Πεδίον του Άρεως έχουν ανάγκη οδοντιατρικής φροντίδας.\nΌπως σημειώνει ο πρόεδρος της Κοινότητας Αφγανών μεταναστών και προσφύγων στην Ελλάδα Ρουίς Καζίμ, στον άτυπο καταυλισμό αυτή τη στιγμή διαμένουν 60 περίπου οικογένειες με 2-7 παιδιά η κάθε οικογένεια.\nΜεταξύ των 300 περίπου προσφύγων, των οποίων η ηλικία ξεκινά από την ευαίσθητη ηλικία του βρέφους και φθάνει μέχρι 75χρονους ηλικιωμένους, υπάρχουν και τρεις έγκυες γυναίκες.\nΠίσω στη χώρα τους, πριν πάρουν την απέλπιδα απόφαση για το επικίνδυνο ταξίδι, οι ενήλικοι ήταν δημόσιοι υπάλληλοι, όπως αστυνομικοί και μηχανικοί, ελεύθεροι επαγγελματίες, όπως δικηγόροι.\nΓι αυτούς τους Αφγανούς αστούς, που κατέληξαν ανέστιοι και ρακένδυτοι πρόσφυγες, η Ελλάδα είναι ένα πέρασμα. «Όλες οι οικογένειες θέλουν να συνεχίσουν το ταξίδι προς την Ευρώπη, προς τη Γερμανία, τη Σουηδία και άλλες χώρες. Όλοι θέλουν να φύγουν» σημειώνει ο Ρουίς Καζίμ.\nΟ 75χρονος Φαϊγελί Σουκουλάλι και η οικογένειά του διέφυγαν πριν ένα μήνα από την Κουντούζ, μια από τις μεγαλύτερες πόλεις του βορείου Αφγανιστάν, στην οποία επιτέθηκαν πριν από έναν περίπου μήνα οι Ταλιμπάν. «Η οικογένειά μας ξεκίνησε πριν από ένα μήνα περίπου από το Αφγανιστάν.\nΠεράσαμε από Ιράν, Τουρκία και τώρα φθάσαμε Ελλάδα» δηλώνει. «Ήρθαν οι Ταλιμπάν, οι δυνάμεις του ISIS και μας κατέστρεψαν τα σπίτια. Αναγκαστήκαμε να φύγουμε.\nΖητάμε από την Ευρώπη να μας αντιμετωπίσει με ανθρωπιά και να μας δεχθεί. Να δείξουν οι Ευρωπαίοι ότι σέβονται τα δικαιώματα των ανθρώπων. Από τότε που έχω γεννηθεί, ξέρω ότι στο Αφγανιστάν δεν υπάρχει ειρήνη. Μπορεί να υπήρχαν πάντα ταραχές, αλλά υπήρχε σχετική ασφάλεια. Δεν μας κατέστρεφαν τα σπίτια μας. Τώρα καταστρέφουν τα σπίτια, βιάζουν τις γυναίκες, σκοτώνουν όποιον δουν μπροστά τους».\nΗ 11χρονη Φατιμά, που αγαπά τα γράμματα και αρίστευσε στο σχολείο της στην Κουντούζ τελειώνοντας την τετάρτη δημοτικού, λέει ότι «αυτό το ταξίδι, αυτή η προσφυγιά, αυτός ο δρόμος που έχουμε περάσει είναι η πιο άσχημη στιγμή της ζωής μου. Σήμερα δεν έχουμε σπίτι. Δεν έχουμε πού να μείνουμε. Είμαστε χωρίς πατρίδα. Νιώθω άσχημα».\nΤι ονειρεύεται να γίνει στη ζωή της; «Ονειρεύομαι να γίνω αστυνομικός, γιατί στην πατρίδα μου οι αστυνομικοί ήταν λίγοι και δεν μπορούσαν να εγγυηθούν την ασφάλειά μας. …Να σας πω την αλήθεια, επειδή η κατάσταση είναι πολύ χάλια, μια ημέρα με ρώτησε η δασκάλα μου τι θέλεις να γίνεις και είπα θυμωμένη: ”Θέλω να πάω με τους Ταλιμπάν να σκοτώσω τον πρόεδρο γιατί δεν κάνει τίποτα”».\nΚαι τι ζητάει σήμερα αυτό το 11χρονο κορίτσι από τους Έλληνες; «Θέλουμε να μας βοηθήσετε τουλάχιστον στην καθαριότητα, στην υγιεινή, όταν κάποιος αρρωσταίνει να πάει στο νοσοκομείο. Τώρα εμείς έχουμε άρρωστο στην οικογένειά μας. Ας έρθει τουλάχιστον ένα ασθενοφόρο να πάρει τον άρρωστο».


3 Πράγματα που δεν ξέρεις για το πως σκέφτεται η γυναίκα σου! - The-Man.gr\nby theman 13/04/2020\nwritten by theman 13/04/2020\nΟι γυναίκες και οι άντρες λένε ότι έρχονται από διαφορετικό πλανήτη. Αστείο αλλά και εύστοχο. Οι διαφορές στον τρόπο που λειτουργούν τα δύο φύλλα είναι όντως πολλές και η επικοινωνία μεταξύ του ζευγαριού, επηρεάζεται, αν δεν υπάρχει η αντίληψη πίσω από αυτό. Μάθε λοιπόν κάποια πράγματα που δεν ξέρεις για το πως σκέφτεται η γυναίκα σου και θα δεις ότι αυτό θα σε ηρεμήσει από πολλές απόψεις.\nΔες επίσης: Ποιες είναι οι σημαντικότερες διαφορές ενός άνδρα με μια γυναίκα!\nΣίγουρα βρέθηκες πολλές στιγμές να νιώθεις ότι προσπαθείς να λύσεις ένα γρίφο και να βρεις και τα γιατί πίσω από τον τρόπο που έχει αντιδράσει ή έχει κάνει κάτι η σύντροφος σου. Δεν είναι πάντα ένα λάθος που έκανες ή δε σημαίνει ότι πάντα ευθύνεσαι για κάτι. Η κατανόηση και επίγνωση για τον όμορφο και περίπλοκο τρόπο σκέψης της γυναίκας σου, πίστεψε με, μόνο καλά μπορεί να σου δώσει και εννοείται θα βελτιώσει τη σχέση σας όχι μόνο επικοινωνιακά, αλλά γενικά.\n3 πράγματα να έχεις υπόψη σου για το πως σκέφτεται η γυναίκα σου!\n1. Ο εγκέφαλος της γυναίκας σου δουλεύει σαν υπολογιστής\nΤι εννοώ, είναι σαν να βλέπεις μια οθόνη υπολογιστή με 10 παράθυρα ανοιχτά την ίδια στιγμή. Ουσιαστικά καμία σχέση με τον τρόπο που λειτουργείς εσύ. Ένας άντρας προσεγγίζει ένα πρόβλημα τη φορά και αφού το λύσει, κλείνει αυτό το “παράθυρο” και προχωράει παρακάτω. Αντίθετα, η γυναίκα σου, έχει στο μυαλό της ταυτόχρονα 5, 10 ανησυχίες, σκέψεις, συναισθήματα και προβλήματα για να λύσει.\nΜια πρόκληση για σένα είναι να τη ρωτήσεις, “Τι έχεις στο μυαλό σου αυτή τη στιγμή, τι σε προβληματίζει”. Σίγουρα η απάντηση της, δε θα είναι μια πρόταση απλή, αλλά ίσως και ολόκληρο διήγημα. Έχει ένα περίπλοκο τρόπο σκέψης που μπορεί να διακλαδώνεται σε διάφορα μέρη την ίδια ώρα. Θυμάται πολλές λεπτομέρειες και μια γυναίκα χρησιμοποιεί 3 φορές περισσότερο λέξεις από τι ένας άντρας. Πολλές σκέψεις, πολλές λέξεις.\n2. Η γυναίκα δεν μπορεί να κλείσει έτσι απλά, ένα ζήτημα στο μυαλό της.\nΑπλώς, σκέψου ότι έχεις ένα θέμα στο κεφάλι σου που θες να λύσεις και ξαφνικά κάτι άλλο πετάγεται. Το πιο πιθανό είναι να επικεντρωθείς στο πρώτο πρόβλημα μέχρι να το λύσεις. Μάντεψε, η γυναίκα σου δεν μπορεί να το κάνει αυτό. Θα συνεχίσει το μοτίβο, ψάχνοντας τι θα κάνει για να τα λύσει όλα. Όταν λοιπόν, κάτι την απασχολεί, όπως για παράδειγμα ένα περιστατικό στη δουλειά της, θα αναλύσει τα πάντα.\nΤι θα πει το αφεντικό της, οι συνάδελφοι της, ποιος θα είναι με το μέρος της, τι θα γίνει την επόμενη μέρα κ.ο.κ. Την αγαπάς και δε θες να στενοχωριέται, γι αυτό σίγουρα δεν μπορείς να της πεις απλά σταμάτα να το σκέφτεσαι, δε θα καταλάβει καν τον λόγο που το πρότεινες. Είναι σαν να μειώνεις τις σκέψεις της και το πόσο σημαντικές είναι. Θέλει πάντα να δράσει και να λύσει αυτά πού έχουν κολλήσει στο κεφάλι της.\n3. Η γυναίκα σου θέλει να σε νοιώθει ως σύμμαχο της\nΔείξε της πως λυπάσαι για το πως νιώθει και ρώτησε την αν μπορείς να κάνεις κάτι για να νιώσει καλύτερα. Δε θέλει να βρεις τη λύση αλλά να είσαι δίπλα της, αυτό είναι πολύ πιο σημαντικό για μια γυναίκα. Ασφάλεια, στήριξη και φροντίδα. Την επόμενη φορά που θες να της πεις “μην το σκέφτεσαι”, απλά μην το κάνεις. Τώρα που ξέρεις, ότι έχει τόσο πείσμα να τα λύνει όλα εδώ και τώρα, κάνε αυτό που πρέπει.\nΠρότεινε της να κάνετε κάτι μαζί το βράδυ για να χαλαρώσει και να νιώσει καλύτερα. Ή άκουσε τις σκέψεις της για το πως θέλει να λύσει ένα ζήτημα και ενθάρρυνε τη. Αν αυτό θα την κάνει να νιώσει καλύτερα τότε μην τη σταματήσεις. Όταν λοιπόν, της δείξεις ότι είσαι στηρικτικός και μπαίνεις στη διαδικασία να την ακούσεις, αυτό στο μυαλό της μεταφράζεται ως αγάπη και ευγνωμοσύνη που είσαι δίπλα της. Με αυτό το τρόπο, η γυναίκα σου, πιο εύκολα θα δει πόσο την αγαπάς και τη νοιάζεσαι. Είναι απλό, η επικοινωνία και η κατανόηση πάντα είναι τα πιο σημαντικά σε μια σχέση.


Στη δεύτερη κατηγορία ανήκουν όσοι έχουν ολοκληρώσει τις σπουδές τους. Σ’ αυτούς προτείνω ανεπιφύλακτα τη μετανάστευση, αφού ακόμα και στην καλύτερη περίπτωση η ανάκαμψη θα πάρει χρόνο. Η μετανάστευση πρέπει να χάσει το αρνητικό της πρόσημο: η κινητικότητα δεν είναι κατάρα, το αντίθετο! Η αντίληψη πως είναι φυσιολογικό να εργάζεται κανείς αποκλειστικά στον τόπο που μεγάλωσε και πως θα ζήσει για πάντα σε ένα και μόνο μέρος, ανταποκρίνεται όλο και λιγότερο στη σύγχρονη πραγματικότητα. Το μεγαλύτερο ίσως πλεονέκτημα που διαθέτουν οι νέοι στη σημερινή συγκυρία είναι η πρόσβαση στην τεράστια ευρωπαϊκή αγορά εργασίας, ιδίως τώρα που τα γλωσσικά και πολιτισμικά εμπόδια έχουν πάψει να είναι απαγορευτικά. Παρά την ύφεση, ο ευρωπαϊκός Βορράς έχει μεγάλες ανάγκες που ολοένα θα γίνονται και μεγαλύτερες. Ας μην ξεχνάμε πως στόχος της ευρωπαϊκής ενοποίησης ήταν η δημιουργία μιας κοινής αγοράς και στην εργασία. Τις ευκαιρίες θα αδράξουν δύο κυρίως ομάδες: όσοι διαθέτουν δεξιότητες που έχουν ζήτηση και όσοι επιθυμούν να δουλέψουν σκληρά και να δημιουργήσουν.\nΠάντοτε υπενθυμίζω πως οι Ελληνες έχουμε αποδείξει πως μπορούμε να δημιουργούμε με επιτυχία σε περιβάλλον ευνομίας, όπου οι κανόνες φτιάχνονται για να τηρούνται. Σε όσους ισχυριστούν πως η φυγή νέων και ικανών ανθρώπων είναι αιμορραγία για τη χώρα, απαντώ πως είναι πολύ χειρότερη η σπατάλη τους και πως η μελλοντική αναβάθμιση της χώρας θα βασιστεί σε μεγάλο βαθμό και σε όσους σήμερα ανοίξουν τα φτερά τους, αποδράσουν από τη μιζέρια, μάθουν και δημιουργήσουν εκτός Ελλάδας.\nΘα επιχειρήσουν οι νέοι άνθρωποι το άλμα αυτό; Ασφαλώς όχι όλοι, ούτε καν οι περισσότεροι. Θα πετύχουν όλοι όσοι το επιχειρήσουν; Ούτε κι αυτό ισχύει. Ομως όσοι τολμήσουν να σκεφθούν και να πράξουν διαφορετικά, θα διαπιστώσουν πως τελικά έχουν τα πάντα να κερδίσουν και ελάχιστα να χάσουν. Στην πορεία θα απελευθερωθούν από τα τεράστια βαρίδια που λέγονται αδράνεια, πειρασμός της ευκολίας και φόβος της αποτυχίας και θα κατακτήσουν μια ζωή πολύ πιο δημιουργική από αυτήν στην οποία ίσως τους προόριζε η μακαριότητα της Ελλάδας πριν από την κρίση.\nΚαι μαζί με τη δική τους ζωή, ίσως καταφέρουν να αλλάξουν και τη χώρα.\nΑναρτήθηκε από fotio στις 8:34:00 π.μ.


Συγχώρεση … | Της Χαρας και της λυπης\nΦρόντισε περισσότερο τον εαυτό σου. Δεν θα βγει τίποτα αν αλλάξεις εξωτερικά, ακόμα και ολοκληρωτικά. Η ψυχοσύνθεσή σου έχει σημασία. Ή συμβιβάζεσαι με την έως τώρα διαμορφωμένη κατάσταση ή κάνε μια κάθετη τομή και άλλαξέ τα όλα.\nΑν σου ζητούσα να ζωγραφίσεις κάτι, σίγουρα θα σχημάτιζες ένα μαχαιράκι, σαν αυτό που γυρίζει στη καρδιά σου και σε πονά αφάνταστα. Αυτό το εργαλείο μπορεί εύκολα να σκοτώσει και να αποκτήσει εξουσία. Μπορεί και να στραφεί εναντίον όλων όσοι σε αμφισβητούν ή σου έδωσαν πισώπλατα χτυπήματα. Είναι μικρό, ώστε να εμφανίζεται όταν κανείς δεν το περιμένει, πόσο μάλλον όταν δεν ξέρει πως το κατέχεις. Το ξέρεις μόνο εσύ. Γι αυτό πρέπει να είσαι προσεκτική στο χειρισμό του. Δεν είσαι εσύ αυτή που θα αφαιρέσει μια ζωή. Μιλώ αλληγορικά. Δεν αφαιρείται μια ζωή μόνο με αιματοκύλισμα του φυσικού σώματος, μπορεί να γίνει και στο ψυχικό μέρος μας. Μα αν δεν συγχωρέσεις και προτιμήσεις την εκδίκηση, στο τέλος μια παρόμοια μοίρα θα στραφεί εναντίον σου.\n– Εγώ θα πρέπει να υφίσταμαι, να συγχωρώ, να ανεβαίνουν οι άλλοι πάνω στο κεφάλι μου κι εγώ να το υπομένω? Μόνο ανόητη θα μπορούσε τότε να με χαρακτηρίσει κάποιος.\n– Μπερδεύτηκες! Πρέπει να γίνω πιο ξεκάθαρη για να καταλαγιάσει ο θυμός της ψυχής σου. Υπάρχει ο χρυσός κανόνας που ισχύει για όλους όσους διακονούν στο ναό της μνημοσύνης. Ο ανόητος ούτε συγχωρεί , ούτε λησμονεί. Ο σοφός όμως συγχωρεί αλλά δε λησμονεί.\n– Τι θα ωφελήσει να συγχωρέσεις αφού δεν θα έχεις λησμονήσει?\n– Αμνησία να πάθεις δεν γίνεται. Όμως ανάλογα με το πώς θα χειριστείς την κατάσταση, θα έχεις να λάβεις ή να δώσεις.\n– Που? Τι μου λες? Δεν καταλαβαίνω!\n– Πρέπει να θυμάσαι πως με το μαχαίρι μπορείς και να κόψεις γόρδιους δεσμούς, τους οποίους οι άλλοι προσπαθούν να λύσουν, και το μόνο που καταφέρνουν είναι να μπλέκονται πιο πολύ. Εσένα η καρδιά σου γράφει ευλογία και τρυφερότητα. Παρ’ όλο που το κρατάς εσύ, δεν είσαι ικανή να το χρησιμοποιήσεις. Πίστεψέ με! Θα πρέπει να γυρίσεις πολλές ζωές πίσω, για να είσαι εσύ αυτή που θα έκανε τους άλλους να πονούν\n– Και τι μου ζητάς? Να πονάω μόνο εγώ?\n– Δε σου είπα να υπομένεις στωικά, αλλά να μάθεις να συγχωρείς, ακόμα και τον εαυτό σου. Τότε μονάχα δε θα πονάς. Η διαδικασία της συγχώρεσης είναι χρονοβόρα. Αλλά όταν ολοκληρωθεί , θα έχεις γίνει σοφότερη. Ο σοφός αγαπάει τους πάντες. Έχει τη γνώση να κατανοεί ότι δεν μπορεί να μισεί κάποιον για οποιοδήποτε λόγο. Άλλωστε, ψάξε καλύτερα τον εαυτό σου. Εσύ δε φταις πουθενά? Μόνο εσύ είσαι εκείνη που έχει δίκαιο?\non 21, Νοέμβριος, 2008 at 10:53 4 Σχόλια\nThe URI to TrackBack this entry is: https://didymina.wordpress.com/2008/11/21/116-2/trackback/\nOn 21, Νοέμβριος, 2008 at 12:47 Vany said:\nΝα συγχωρείς αλλά να μην ξεχνάς.Για να μην την ξαναπάθεις και να έχεις τα μάτια σου ανοιχτά.Όχι για να εκδικηθείς απαραίτητα,αλλά για να θυμίσεις στον ευατό σου και στον άλλον αν χρειαστεί,ότι μια φορά έδωσες τόπο στην οργή και συγχώρεσες.Να μη σε περνάει και για χαζό,αυτό εννοώ\nOn 22, Νοέμβριος, 2008 at 23:38 didymina said:\n@Vany: Η υποτίμηση του συνανθρώπου είναι υποτίμηση του εαυτού μας. Ας παίξουμε το σοφό που «συγχωρεί αλλά δε λησμονεί» και οχι για να το χρησιμοποιήσουμε ως μελλοντικό όπλο αλλα σαν δείκτη!\nOn 11, Δεκέμβριος, 2008 at 11:37 mirca said:\n«Πρέπει να θυμάσαι πως με το μαχαίρι μπορείς και να κόψεις γόρδιους δεσμούς, τους οποίους οι άλλοι προσπαθούν να λύσουν, και το μόνο που καταφέρνουν είναι να μπλέκονται πιο πολύ. Εσένα η καρδιά σου γράφει ευλογία και τρυφερότητα. Παρ’ όλο που το κρατάς εσύ, δεν είσαι ικανή να το χρησιμοποιήσεις. Πίστεψέ με! Θα πρέπει να γυρίσεις πολλές ζωές πίσω, για να είσαι εσύ αυτή που θα έκανε τους άλλους να πονούν»\nΠρέπει να θυμάσαι ότι κάποιοι γεννήθηκαν με ευγενική ψυχή… Τεράστιο χάρισμα!!! Ανεξάντλητες πηγές αγάπης… μην τις λερώνεις με μίσος..\nOn 11, Δεκέμβριος, 2008 at 18:34 didymina said:\n@mirca: Τέτοια ψυχούλα είναι η δική σου, γεμάτη απο αγάπη, τρυφερότητα και καλοσύνη.


μονόγραμμα: Απριλίου 2007\nΟ Άγνωστος Πόλεμος των ΗΠΑ στην Αφρική\nΤο κείμενο που ακολουθεί δημοσιεύτηκε στο περιοδικό Αντί, τεύχος 892, που κυκλοφόρησε στις 6 Απριλίου του 2007.\nΠΟΥ ΕΞΕΛΙΣΣΕΤΑΙ Ο ΠΙΟ ΠΡΟΣΦΑΤΟΣ πόλεμος των ΗΠΑ; Αν απαντήσατε «στο Ιράκ», χάσατε. Η σωστή απάντηση είναι «στη Σομαλία». Από τον περασμένο Ιανουάριο, μέλη των αμερικανικών ειδικών δυνάμεων έχουν εισβάλλει στη βορειοανατολική αφρικανική χώρα για πρώτη φορά από το 1994.\nΕκείνη την εποχή, επί προεδρίας Μπιλ Κλίντον, οι αμερικανικές δυνάμεις είχαν αποσυρθεί άρον-άρον από το κέρας της Αφρικής μετά τις φρικιαστικές τηλεοπτικές εικόνες του λιντσαρίσματος 18 Αμερικανών πεζοναυτών στους δρόμους της πρωτεύουσας της Σομαλίας, Μογκαντίσου. Κατά τα επόμενα χρόνια, το χάος που διαδέχτηκε την αποτυχημένη στρατιωτική επέμβαση των ΗΠΑ άφησε ουσιαστικά αδιάφορο το Πεντάγωνο. Όλα όμως άλλαξαν το 2005, όταν αλλεπάλληλα μηνύματα προς το State Department από τις πρεσβείες των ΗΠΑ στην Κένυα και την Αιθιοπία επεσήμαναν τον κίνδυνο εγκατάστασης μιας ριζοσπαστικής ισλαμικής κυβέρνησης στη Σομαλία.\nΤι ακριβώς είχε συμβεί; Ο πληθυσμός της αφρικανικής αυτής χώρας αποτελείται από αντιμαχόμενες φυλές που ζούσαν ανέκαθεν διαχωρισμένες, ώσπου η καταστροφική αποικιακή πολιτική της Ιταλίας και της Βρετανίας τους επέβαλε τη συνύπαρξη σ’ ένα ψευδεπίγραφο κράτος. Από τότε, η πολιτική σύγχυση βασιλεύει στη χώρα, με αποκορύφωμα την ολική κατάρρευση της νομιμότητας στη δεκαετία του 1990. Το 2004, μετά από χρόνια αιματοκυλίσματος, οικονομικοί κύκλοι στη σομαλική πρωτεύουσα αποφάσισαν να επιζητήσουν τη νομιμότητα στρεφόμενοι στο μοναδικό πολιτισμικό θεσμό που ενώνει το ετερογενές πολυφυλετικό σύμπλεγμα της χώρας: τον μουσουλμανισμό. Χρηματοδότησαν την θεσμοθέτηση ισλαμικών δικαστηρίων, αποτελούμενων από μουλάδες με πολιτικοθρησκευτική επιρροή πάνω στις σομαλικές φυλές.\nΤο αποτέλεσμα αυτής της πρωτοβουλίας, που σήμερα ακούει στο όνομα «Ένωση Ισλαμικών Δικαστηρίων», υπήρξε άμεσο όσο και εντυπωσιακό. Για πρώτη φορά μετά από σχεδόν 20 χρόνια η τάξη αποκαταστάθηκε στους δρόμους της Μογκαντίσου. Κι αυτό διότι η ανομία πατάχθηκε βίαια, όπως συμβαίνει στις περιπτώσεις πολιτικής επιβολής της σαρία, δηλαδή του μουσουλμανικού θεοκρατικού νόμου. Όμως η νομοθετική επιτυχία των Ισλαμικών Δικαστηρίων ευνόησε τη διάδοσή τους και σε άλλες περιοχές της χώρας. Το αποτέλεσμα ήταν, μέσα σε λιγότερα από δύο χρόνια, τα Ισλαμικά Δικαστήρια να δημιουργήσουν τη δική τους παραστρατιωτική δύναμη, η οποία μόνο στη Μογκαντίσου αριθμούσε πάνω από 4.000 οπλισμένους μαχητές. Σταδιακά στις τάξεις των παραστρατιωτικών άρχισαν να εμφανίζονται και αλλοδαποί μουσουλμάνοι από χώρες της Αφρικής, της Ασίας, της Μέσης Ανατολής, ακόμα και της Ευρώπης . Όπως ήταν αναμενόμενο, η εξέλιξη αυτή σήμανε συναγερμό στις ΗΠΑ, οι οποίες σε καμία περίπτωση δεν θα ήταν διατεθειμένες να επιτρέψουν μια μουσουλμανική θεοκρατία να εδραιωθεί στο στρατηγικής σημασίας κέρας της Αφρικής –απέναντι ακριβώς από τη μεσανατολική χερσόνησο.\nΥΠΟΝΟΜΕΥΟΝΤΑΣ ΤΟ ΕΜΠΑΡΓΚΟ\nΤο 2004, θέλοντας να στηρίξουν τους ελάχιστους μετριοπαθείς Σομαλούς πολιτικούς, τα Ηνωμένα Έθνη έθεσαν σε λειτουργία ένα γενναιόδωρο πρόγραμμα χρηματοδότησης των υποβαδθμισμένων δημοκρατικών θεσμών της χώρας. Δημιουργήθηκε έτσι ένα υποτυπώδες κοινοβούλιο 275 αντιπροσώπων, καθώς και μερικά απαραίτητα υπουργεία. Αυτή η εξέλιξη, σε συνδυασμό με την επιβολή εμπάργκο όπλων, το οποίο ο ΟΗΕ επιτηρεί από το 1992, σημείωσε κάποια θετικά δείγματα που άφηναν υποσχέσεις για το μέλλον. Όμως, παρατηρώντας την εντυπωσιακή εξέλιξη των Ισλαμικών Δικαστηρίων, οι ΗΠΑ συνέχισαν ν’ ανησυχούν. Έτσι, παρότι συμμετείχαν στο χρηματοδοτικό πρόγραμμα του ΟΗΕ, ξεκίνησαν σταδιακά να υπονομεύουν το εμπάργκο όπλων, χρησιμοποιώντας παράνομα αμερικανικές, αυστραλέζικες και ευρωπαϊκές ιδιωτικές εταιρίες για να εξοπλίσουν τον επίσημο σομαλικό στρατό, αντίπαλο των μουσουλμάνων παραστρατιωτικών. Τον Σεπτέμβριο του 2006, μετά την σύλληψη στην Υεμένη μιας ομάδας Ευρωπαίων και Αυστραλών εμπόρων όπλων, η βρετανική εφημερίδα Observer δημοσιοποίησε μια σειρά από υπομνήματα από ιδιωτικές εταιρίες εξαγωγής όπλων προς τη CIA, που αποκάλυπταν πολύπλοκες επιχειρήσεις λαθρεμπορίας όπλων στη Σομαλία .\nΜετά τις συλλήψεις των εμπόρων όπλων, η Αμερικανική κυβέρνηση άλλαξε πορεία πλεύσης. Διέταξε τους απεσταλμένους της στον ΟΗΕ να εισηγηθούν τον τερματισμό του εμπάργκο όπλων στη Σομαλία, με απώτερο σκοπό τον εξοπλισμό του σομαλικού στρατού και την αποστολή στη χώρα 8.000 κυανόκρανων της Αφρικανικής Ένωσης . Όμως, παρά την ασφυκτική πίεση της Ουάσιγκτον, η εισήγηση απέτυχε. Ο ΟΗΕ απέρριψε την ολική άρση του εμπάργκο στη Σομαλία, επιτρέποντας τη διακίνηση όπλων μόνο για τον εξοπλισμό ειρηνευτικών δυνάμεων της Αφρικανικής Ένωσης .\nΗ απόρριψη από τον ΟΗΕ της ολικής άρσης του εμπάργκο προξένησε κραδασμούς οργής στην Ουάσιγκτον. Η κυβέρνηση Μπους επικαλέστηκε μια προηγούμενη έκθεση του ίδιου του ΟΗΕ, η οποία έκανε λόγο για συμμετοχή 720 Σομαλών μουσουλμάνων στον Λιβανο-Ισραηλινό πόλεμο του καλοκαιριού του 2006 . Η ίδια έκθεση παραδεχόταν πως τουλάχιστο δέκα χώρες είχαν στο παρελθόν παραβεί συστηματικά το εμπάργκο όπλων στη Σομαλία –μεταξύ αυτών η Αίγυπτος, η Λιβύη, το Ιράν, η Σαουδική Αραβία και η Συρία . Έτσι, καταδικάζοντας τη μέθοδο του εμπάργκο ως αναποτελεσματική, οι ΗΠΑ προχώρησαν άμεσα στο σχεδιασμό στρατιωτικής επέμβασης, αγνοώντας παντελώς τη διαδικασία σύστασης πολυεθνικής ειρηνευτικής δύναμης, την οποία οι ίδιες είχαν νωρίτερα προτείνει.\nΗ Αιθιοπία, πιστός σύμμαχος των ΗΠΑ μετά την κατάρρευση της μαρξιστικής κυβέρνησης του Μενκγίστου Χαϊλέ Μαριάμ, το 1991, επιλέχθηκε από την Ουάσιγκτον για να ηγηθεί της εισβολής. Στις 19 Δεκεμβρίου του 2007, ο πόλεμος ξεκίνησε επίσημα με την εισβολή αιθιοπικών στρατευμάτων στο έδαφος της Σομαλίας. Ταυτόχρονα, το αμερικανικό αεροπλανοφόρο Eisenhower περιπολούσε τα χωρικά ύδατα της Σομαλίας, βοηθώντας τους Αιθίοπες να συντονίσουν την εισβολή . Στις 28 Δεκεμβρίου η Μογκαντίσου βρέθηκε πλέον στα χέρια των Αιθιόπων. Την ίδια στιγμή, τα υπολείμματα της ένοπλης πτέρυγας των Ισλαμικών Δικαστηρίων κινούνταν νότια με σκοπό να διασχίσουν τα κενυατικά σύνορα. Στις 8 Ιανουαρίου, αμερικανικά αεροσκάφη AC130 απογειώθηκαν από το Eisenhower και βομβάρδισαν την σομαλο-κενυατική μεθόριο με σκοπό να εξολοθρεύσουν τους μουσουλμάνους παραστρατιωτικούς προτού βρουν καταφύγιο στην Κένυα .\nΤην επομένη, Αμερικανοί αξιωματικοί δήλωσαν ανώνυμα στους Financial Times πως οι βομβαρδισμοί απέτυχαν να εξοντώσουν τους ηγέτες των μουσουλμάνων . Επίσημες ανακοινώσεις του Πενταγώνου ανέφεραν 8 με 10 νεκρούς παραστρατιωτικούς . Όπως, όμως συμβαίνει συνήθως σε τέτοιες περιπτώσεις, κάτοικοι της βομβαρδισμένης περιοχής έκαναν λόγο για περισσότερους από 100 άμαχους νεκρούς στους γύρω οικισμούς . Στις 10 Ιανουαρίου, το αμερικανικό τηλεοπτικό δίκτυο ABC αποκάλυψε πως μέλη των αμερικανικών ειδικών δυνάμεων τελούσαν «αναγνωριστικές επιχειρήσεις» στο έδαφος της Σομαλίας , ενώ αμερικανικά αεροπλάνα συνέχιζαν τους βομβαρδισμούς .\nΜΕΤΑ ΤΗΝ ΕΠΕΜΒΑΣΗ, Η ΚΑΤΟΧΗ\nΤα γεγονότα που ακολούθησαν το τέλος της πρώτης φάσης των εχθροπραξιών θυμίζουν έντονα την περίπτωση του Ιράκ. Οι μουσουλμάνοι παραστρατιωτικοί ντύθηκαν στα πολιτικά και ανακατώθηκαν με το άοπλο πλήθος, έχοντας πρώτα φροντίσει να κρύψουν τον οπλισμό τους. Από τη μεριά τους, οι ισλαμιστές δήλωσαν αποφασισμένοι να διεξάγουν ασύμμετρο ανταρτοπόλεμο, σύμφωνα με την Ιρακινή μέθοδο. Ταυτόχρονα, η –έστω και περιορισμένη– παρουσία των Αμερικανών στη Σομαλία προκάλεσε τη συρροή αλλοδαπών φονταμενταλιστών από τις γύρω χώρες. Εκθέσεις του ΟΗΕ κάνουν πλέον λόγο για 2.000 ένοπλους μουσουλμάνους μαχητές από την Ερυθραία, για κρυφή εισροή χρημάτων και οπλισμού από τα αραβικά κρατίδια του Περσικού, καθώς και για συστηματική εκπαίδευση Σομαλών ανταρτών από ομόθρησκούς τους με εμπειρία στον ανταρτοπόλεμο του Ιράκ. Την ώρα που γράφονται αυτές οι γραμμές, το BBC αναφέρει πως οι κάτοικοι της Μογκαντίσου καθίστανται μάρτυρες των χειρότερων εχθροπραξιών εδώ και 16 χρόνια . Παράλληλα, το διεθνές παρατηρητήριο ανθρωπίνων δικαιωμάτων Human Rights Watch κατηγορεί τις ΗΠΑ ότι εμποδίζουν την έλευση άμαχων Σομαλών προς την Κένυα, οδηγώντας έτσι τον άοπλο πληθυσμό στα χέρια των αιθιοπικών δυνάμεων .\nΌπως θα περίμενε κανείς, ο ΟΗΕ, η Αφρικανική Ένωση, αλλά και μέλη της Ευρωπαϊκής Ένωσης, καταδίκασαν άμεσα την παράνομη εισβολή των ΗΠΑ και της Αιθιοπίας στη Σομαλία . Ο νέος Γενικός Γραμματέας του ΟΗΕ, Μπαν Κι-Μουν, εξέφρασε την ανησυχία του για τη «νέα διάσταση που τέτοιες ενέργειες εισάγουν στη διαμάχη, καθώς και για την αναζωπύρωση των εχθροπραξιών που πιθανό να προκαλέσουν».\nΕξίσου προβλέψιμη υπήρξε φυσικά και η παντελής έλλειψη οποιασδήποτε αναγνώρισης αυτών των επικρίσεων από την αμερικανική πλευρά. Εξάλλου, η στρατιωτική επέμβαση στη Σομαλία –η πρώτη των ΗΠΑ σε αφρικανικό έδαφος στον 21ου αιώνα– εντάσσεται στα πλαίσια ενός ήδη προδιαγεγραμμένου γεωπολιτικού σχεδίου, το οποίο οι ΗΠΑ δε φαίνονται διατεθειμένες να διαπραγματευτούν. Ήδη από τις αρχές του 2007, η Ουάσιγκτον έχει ανακοινώσει την ίδρυση ενός ανασχεδιασμένου στρατηγικού κέντρου διοίκησης της αφρικανικής ηπείρου, που θα εδρεύει στη Στουτγάρδη της Γερμανίας . Υπό την εποπτεία του κέντρου αυτού θα βρίσκονται οι νέες στρατιωτικές βάσεις των ΗΠΑ στην Εντέμπε της Ουγκάντα και στο Τζιμπουτί της ανατολικής Αφρικής. Η Ουάσιγκτον φλερτάρει επίσης εδώ και μερικά χρόνια με τη Σενεγάλη, καθώς και με το νησιωτικό κρατίδιο του Σάο Τομέ, στον Κόλπο της Γουινέας, με σκοπό τη δημιουργία δυο ακόμη στρατιωτικών βάσεων.\nΠριν από μερικούς μήνες, ο Ryan Henry, Αμερικανός Υφυπουργός Εξωτερικών, δήλωσε πως «η Αφρική, που αντιπροσωπεύει το 35 τοις εκατό του εδάφους της Γης και το 25 τοις εκατό του πληθυσμού της, καθίσταται όλο και σημαντικότερη και είναι καιρός για τις ΗΠΑ ν’ αναγνωρίσουν τη σημασία της και να ενισχύσουν τις προσπάθειές τους εκεί». Προφανώς μέσα στα πλαίσια αυτής της ενίσχυσης, η κυβέρνηση Μπους έχει αυξήσει την οικονομική βοήθεια των ΗΠΑ στην Αφρική κατά 285 τοις εκατό στην εξαετία 2001-2007, δηλαδή από 1,4 σε 4 δισεκατομμύρια δολάρια.\nΕίναι όμως προφανές πως οι αριθμοί αυτοί δε σημαίνουν απολύτως τίποτα για τους κατοίκους της Σομαλίας, μιας περιοχής όπου γενεές ολόκληρες έχουν θυσιαστεί στο βωμό των γεωπολιτικών παιχνιδιών των εκάστοτε υπερδυνάμεων. Σήμερα, πέρα από τη βία και το θάνατο, οι δυστυχείς Σομαλοί αντιμετωπίζουν και την άγνοια του κόσμου, ο οποίος παραμένει προσηλωμένος στο Ιράκ, αγνοώντας πλήρως τις μηχανορραφίες και τα πολιτικά παιχνίδια που μαστίζουν την πλέον παραμελημένη ήπειρο.\n Gettleman, J. και Mazzetti, M. (2007) «Airstrike Rekindles Somalis’ Anger at the US», εφημερίδα The New York Times, 10 Ιανουαρίου.\n Abdullel, S. (2007) «New US Strikes Hit Sites in Somalia: Government Source», πρακτορείο ειδήσεων Reuters, 10 Ιανουαρίου.\n England, A. (2007) «Somalia Strike Missed al-Qaeda Targets», εφημερίδα Financial Times, 11 Ιανουαρίου.\n Ανών. (2006) «Thousands of Somalis Protest US Attempt to Ease Arms Embargo», πρακτορείο ειδήσεων Agence France Presse, 4 Δεκεμβρίου.\n McCrummen, S. (2007) «US Troops Went Into Somalia After Raid», εφημερίδα Washington Post, 12 Ιανουαρίου, σελ. Α01.\n Barnett, A. και Smith, P. (2006) «US Accused of Covert Operations in Somalia», εφημερίδα The Observer, 10 Σεπτεμβρίου.\n Ανών. (2007) «US Air Strikes Killed Over 100 Somalis», ψηφιακή εφημερίδα The News, 12 Ιανουαρίου.\n Ανών. (2007) «US Navy Patrols Somalia's Coast», πρακτορείο ειδήσεων BBC, 4 Ιανουαρίου.\n Ανών. (2007) «US Plane Bombed Somalia Targets», πρακτορείο ειδήσεων BBC, 25 Ιανουαρίου.\n Penketh, A. (2006) «What's Going on in Somalia, and is the Horn of Africa on the Brink of War?», εφημερίδα The Independent, 8 Δεκεμβρίου.\n Usborne, D. (2007) «Aid to Africa Triples During Bush Presidency, but Strings Attached», εφημερίδα The Independent, 2 Ιανουαρίου.\n Wood, S. (2007) «US Africa Command Geared Toward Stability», πρακτορείο ειδήσεων American Forces Press Service, 11 Φεβρουαρίου.\n Το επίσημο κείμενο της απόφασης του ΟΗΕ, με αριθμό 1725, βρίσκεται στην ιστοσελίδα του Οργανισμού, εδώ..\n Ghatas, S.F. (2006) «UN Report Says 10 Nations Violating Arms Embargo in Somalia», εφημερίδα International Herald Tribune, 15 Νοεμβρίου.\n Ανών (2007) «Somalis Cower as Fighting Rages», πρακτορείο ειδήσεων BBC, 31 Μαρτίου.


Τι λέει ο γιατρός του Κώστα Κόκλα για την κατάσταση της υγείας του | news-piper.blogspot.gr\nΤι λέει ο γιατρός του Κώστα Κόκλα για την κατάσταση της υγείας του\nΣτο Νοσοκομείο «Άγιος Παύλος», στη Θεσσαλονίκη, παραμένει μετά τη χειρουργική επέμβαση αγγειοπλαστικής ο Κώστας Κόκλας.\n5/24/2016 02:24:00 PM\nΟ ηθοποιός μεταφέρθηκε το απόγευμα της Κυριακής, εσπευσμένα στο νοσοκομείο, καθώς υπέστη έμφραγμα στο Ράδιο Σίτυ της Θεσσαλονίκης κατά τη διάρκεια της παράστασης «Γαμπροί για πούλημα», όπου πρωταγωνιστεί.\nΟ ηθοποιός αισθάνθηκε έντονη αδιαθεσία και είχε έντονη εφίδρωση. Αφού ολοκλήρωσε τη σκηνή του, οι πόνοι έγιναν αφόρητοι με αποτέλεσμα οι συνάδελφοι του να διακόψουν την παράσταση. Σύμφωνα με πληροφορίες, οι συνάδελφοι του αγαπημένου ηθοποιού, ανέβηκαν στη σκηνή να ζητήσουν βοήθεια από κάποιον γιατρό, που ήλπιζαν να βρίσκεται ανάμεσα στο κοινό. Η τύχη ήταν με το μέρος τους και πράγματι, ένας γιατρός έτυχε να παρακολουθεί την παράσταση, ο οποίος παρείχε τις πρώτες βοήθειες στον ηθοποιό και ζήτησε να καλέσουν το ασθενοφόρο.\nΟ συντονιστής διευθυντής της καρδιολογικής κλινικής του νοσοκομείου «Άγιος Παύλος»,Γιάννης Τσούνος, μίλησε για την κατάσταση της υγείας του αγαπητού ηθοποιού. Σύμφωνα με τον γιατρό του, ο Κώστα Κόκλας αναμένεται να πάρει εξιτήριο την Πέμπτη, ενώ υποστήριξε πως θα μπορέσει να επιστρέψει πλήρως στις επαγγελματικές του υποχρεώσεις...\nΣτο πλευρό του διαρκώς βρίσκεται ο καλός του φίλος και συνεργάτης, Μάνος Ιωάννου....


Κίνα Σκεύη μαγειρικής κουζίνας σιλικόνης Κατασκευαστές\nΠεριγραφή:Κουζίνα μαγειρικά σκεύη σιλικόνης,Σκεύη κουζίνας σιλικόνης 10 σετ,Μαγειρικά σκεύη ανθεκτικά στη θερμότητα\nΣπίτι > Προϊόντα > Daily Necessities > Kitchen Supplies > Σκεύη μαγειρικής κουζίνας σιλικόνης\nΑρ. μοντέλου: 1403931\nΤύπος εξαρτημάτων μαγειρικής: Ενθέματα\nΚωδικός ΕΣ: 8201400090\nΥψηλή θέρμανση 450 F σιλικόνης-ασφαλής για επιχρισμένα και μη κολλητικά μαγειρικά σκεύη, απλά δεν θα αποχρωματιστεί, στημόνι, λειώσει ή τσιπ όπως τα παλιά πλαστικά σκεύη κουζίνας σας ή μπαμπού σκεύη κουζίνας. ΥΓΙΕΙΝΗ ΣΙΛΙΚΟΝΗ ΥΨΗΛΗΣ ΠΟΙΟΤΗΤΑΣ - Σιλικόνη 100% χωρίς BPA. Η FDA ενέκρινε. Φιλική προς το περιβάλλον; Ανθεκτική στη θερμότητα έως 450 ℉;\nΑνθεκτική στη βαφή και την οσμή. Μαλακή φινίρισμα με μαλακή λαβή, δεν υπάρχει καμία ανησυχία για την ολίσθηση της σπάτουλας από το χέρι σας, ακόμη και αν τα χέρια σας είναι βρεγμένα. ΣΧΕΔΙΑΣΜΕΝΗ ΓΙΑ ΔΥΝΑΤΟΤΗΤΑ & ΕΥΚΟΛΗ ΚΑΘΑΡΙΣΜΟΣ: Με πυρήνα από χάλυβα, εργονομικά σχεδιασμένες λαβές και τέλεια διαμορφωμένες κεφαλές, τώρα υπάρχει ένα σκεύος μαγειρικής σιλικόνης για κάθε εργασία.\nΟΛΟΚΛΗΡΩΜΕΝΟ ΣΕΤ ΚΟΥΖΙΝΑΣ ΠΟΥ ΚΑΛΥΠΤΕΙ ΟΛΕΣ ΤΙΣ ΑΝΑΓΚΕΣ ΚΟΥΖΙΝΑΣ - Spoonula, βούρτσα, χτύπημα, μεγάλη και μικρή σπάτουλα, κουτάλα, τρυπητή περιστροφή και κουτάλι, λαβίδες, πιρούνι ζυμαρικών, τέλειο για όλα τα είδη φαγητού και μαγείρεμα. ΕΓΓΥΗΣΗ ΤΟΥ LIFETIME! -Αν δεν είστε ευτυχείς, δεν είμαστε ευχαριστημένοι! Εάν δεν μπορέσουμε να το κάνουμε σωστό και δεν είστε ικανοποιημένοι για οποιονδήποτε λόγο, θα επιστρέψουμε με ευχαρίστηση και γρήγορα την τιμή αγοράς σας. Υποσχόμαστε!\nΚουζίνα μαγειρικά σκεύη σιλικόνης , Σκεύη κουζίνας σιλικόνης 10 σετ , Μαγειρικά σκεύη ανθεκτικά στη θερμότητα , Βιομηχανικό σίδερο σιλικόνης , Σετ κουζίνας από σιλικόνη , Φυσικό μέγεθος σιλικόνης , Βιομηχανική σιλικονούχο σίδηρο σιλικόνης , Σκόνη Μικρής Βάλκης Σιλικόνης


Παιδίον Τόπος: Η καλή σχολική χρονιά από το Σεπτέμβρη φαίνεται...\nΕτικέτες Διάφορα, Εκπαιδευτικά, Εκπαιδευτικοί\nmaranda 4 Σεπτεμβρίου 2013 - 1:58 μ.μ.\nΑγαπητέ Πέτρο,για να χαριτολογήσουμε λίγο, δεν ξέρω αν ο Ύψιστος θα βοηθήσει, από εξελικτικής απόψεως πάντως το ...είδος των δασκάλων είναι ευνοημένο, αφού έχει αναπτύξει αξιοθαύμαστες ικανότητες προσαρμογής.\nΟ Δαρβίνος θα ήταν υπερήφανος για μας!\nParaskevi Lamprini M 5 Σεπτεμβρίου 2013 - 2:04 π.μ.\nκαι χειρότερα;;..και καλύτερα θα δούμε.. μάλλον το πρώτο...καλή χρονιά.. και βλέπουμε... !\nΣουδίας Ιωάννης 5 Σεπτεμβρίου 2013 - 10:16 μ.μ.\nΚαλή σχολική χρονιά σε όλη την ομάδα του Παιδίον Τόπος. Σε αντίθεση με το Υπουργείο εσείς είστε οργανωμένοι μια χαρά βλέπω. Καλή δύναμη συνάδελφοι.\nmaranda 5 Σεπτεμβρίου 2013 - 11:35 μ.μ.\nΕυχαριστούμε, Γιάννη! Καλή δύναμη και σ' εσένα!\nΔεν ξέρω αν είμαστε οργανωμένοι, αλλά σίγουρα είμαστε ενωμένοι, χάρη στον Δημήτρη.\nlampros lampinos 6 Σεπτεμβρίου 2013 - 1:05 π.μ.\nκαλή χρονιά κι από εδω.. εύχομαι τα καλύτερα για όλους!


Android Software Design Google\nΓια πέμπτη διαδοχική χρονιά η Google βραβεύει τις πιο καλοσχεδιασμένες εφαρμογές Android. Η εταιρεία ανακοίνωσε επίσημα τους νικητές των 2019 Material Design Awards που χωρίζονται σε τέσσερις κατηγορίες: Theming, Innovation, Universality και Experience.\nΗ πρώτη κατηγορία (Theming) επιβραβεύει τον σωστό συνδυασμό χρωμάτων, σχημάτων και γραμματοσειράς, η δεύτερη (Innovation) το βαθμό καινοτομίας που επεκτείνει τα όρια του Material Design, η τρίτη (Universality) την προσαρμοστικότητα της εφαρμογής στις διαφορετικές ανάγκες και ικανότητες των χρηστών, και η τέταρτη (Experience) στη συνολική εμπειρία χρήσης βάζοντας στην εξίσωση την αλληλεπίδραση, την πλοήγηση και ο περιεχόμενο.\nΟ νικητής στην πρώτη κατηγορία του Theming είναι η εφαρμογή Ruff, που παρέχει στους χρήστες ένα εξαιρετικό εργαλείο για να κρατούν σημειώσεις. Στην εξήγηση για το βραβείο αναφέρεται ξεκάθαρα ότι επελέγη επειδή γίνεται εξαιρετική χρήση των components του Material Design στο background, στο μπλε αιωρούμενο action button και στην πρωτοποριακή γραμματοσειρά του. Η εφαρμογή διευκολύνει τον χρήστη στη διαχείριση με χειρονομίες, επιτρέπει την διαμόρφωση του μεγέθους της γραμματοσειράς και προσφέρει τρεις επιλογές για το φόντο (ανοικτό, σκούρο και μαύρο).\nΣτην κατηγορία Innovation βραβεύεται η εφαρμογή Reflectly που βοηθά τους χρήστες να διαχειρίζονται το άγχος και το στρες σε καθημερινή βάση με τη βοήθεια ενός πρωτοποριακού περιβάλλοντος χρήσης που φυσικά εμπλέκει την Τεχνητή Νοημοσύνη για να αλληλεπιδράς μαζί του.\nΣε ό,τι αφορά την κατηγορία Universality, το βραβείο πηγαίνει στην εφαρμογή Trip.com για την εξαιρετική δουλειά που έχει γίνει στην προσέγγιση χρηστών απ’ όλο τον κόσμο και όλων των ιδιαιτεροτήτων. Παιχνιδιάρικα χρώματα, στοιχεία που αλλάζουν μέγεθος ανάλογα με τις ανάγκες του χρήστη, όμορφες απεικονίσεις και animations, αλλά και υποστήριξη 19 γλωσσών.\nΤέλος, η εφαρμογή Scripts είναι η νικήτρια στην κατηγορία Experience, ως μια ιδιοφυής λύση για να εκπαιδευτείς σε διαφορετικά γραφικά συστήματα (π.χ. να μάθεις να σχεδιάζεις τα σύμβολα της Ινδικής διαλέκτου). Έξυπνα animations, οδηγίες βήμα-προς-βήμα και μια προσεγμένη καμπύλη εκμάθησης που κρατά το ενδιαφέρον του χρήστη.


ΣΕΡΡΑΪΚΟ ΜΠΑΣΚΕΤ: Γ' ΕΘΝΙΚΗ (4ος ΟΜΙΛΟΣ - 8η ΑΓΩΝΙΣΤΙΚΗ)\nΓ' ΕΘΝΙΚΗ (4ος ΟΜΙΛΟΣ - 8η ΑΓΩΝΙΣΤΙΚΗ)\n«Άγγιξε» τη νίκη\nΟρφέας Ν. Σκοπού - Απόλλων Καλαμαριάς: 58-63\nΤο καλό του κοστούμι «φόρεσε» ο Ορφέας κόντρα στον Απόλλων Καλαμαριάς. Η ομάδα του Κώστα Σίσκου «άγγιξε» τη πρώτη νίκη στο πρωτάθλημα χάνοντας στις λεπτομέρειες στο τέλος. Με την αποψινή εμφάνισή τους οι «ασπρόμαυροι», έχοντας και τη σημαντική απουσία του Τριαντάφυλλου Χατζή, έκαναν χαρούμενους τους φιλάθλους τους, δείχνοντας ότι η φλόγα υπάρχει μέσα τους και ότι έχει νόημα η παρουσία τους στο φετινό πρωτάθλημα της Γ' Εθνικής.\nΣχετικά με την εξέλιξη του σκορ ο Ορφέας ήταν φανταστικός στο πρώτο δεκάλεπτο και μπήκε στη θέση του οδηγού (21-12).\nΣτα μισά της δεύτερης περιόδου οι γηπεδούχοι αύξησαν τη διαφορά στο +13 (29-16), με τους Παρίση, Δροσινό και Γάτο να έχουν κέφια. Οι «Πόντιοι» κατάφεραν όμως στο κλείσιμο του δεκαλέπτου να μειώσουν σε 33-28.\nΣτο τρίτο δεκάλεπτο οι φιλοξενούμενοι ισοφάρισαν σε 33-33. Στο 25' ο Παρίσης μετά από σύγκρουση με τον Σπυρόπουλο χτύπησε και αποχώρησε προσωρινά από το παρκέ (σκίστηκε το φρύδι του και ο γιατρός του έδεσε το κεφάλι). Το ματς έγινε ντέρμπι (46-46 στο 28') και η περίοδος έληξε 47-49.\nΣτο τέταρτο δεκάλεπτο ο Ορφέας τα έδωσε όλα στο γήπεδο για κατακτήσει το πολύτιμο ροζ φύλλο αγώνος (51-53 στο 33'), αλλά ο Απόλλων έχοντας και τη τύχη στο πλευρό του κατόρθωσε να «αποδράσει» από το κλειστό γυμναστήριο του Νέου Σκοπού με το διπλό.\nΔιαιτητές: Κολοκυθάς - Γιαννουλής\nΔεκάλεπτα: 21-12, 33-28 (ημ.), 47-49, 58-63\nΟρφέας (Σίσκος): Παρίσης 14, Γάτος 16, Δροσινός 15, Αμβροσίου 7, Χαβαλές 4, Δρουμαλιάς, Ταΐρης, Καντζουρίδης, Καρακάσης, Γεωργόπουλος, Θεοδωρόπουλος.\nΑπό πλευράς Απόλλωνα διακρίθηκαν οι Χαρτόπουλος (20 πόντους) και Αποστόλου (12 πόντους).\nΟΡΦΕΑΣ Ν. ΣΚΟΠΟΥ - ΑΠΟΛΛΩΝ ΚΑΛΑΜΑΡΙΑΣ: 58-63\nΜΑΝΤΟΥΛΙΔΗΣ - ΜΕΝΤ: 72-70\nΑΙΑΣ ΕΥΟΣΜΟΥ - ΕΥΚΑΡΠΙΑ: 77-75\nΠΟΛΥΓΥΡΟΣ - ΓΑΣ ΚΟΜΟΤΗΝΗ: 76-64\nΜΑΚΕΔΟΝΙΚΟΣ - ΑΣΤΕΡΑΣ ΣΙΝΔΟΥ: 81-77\nΕΛΕΥΘΕΡΟΥΠΟΛΗ - ΧΑΝΘ: 82-75 (παρ.), 73-73 (κ.α.)\nΑ.Ε. ΚΟΜΟΤΗΝΗΣ - ΚΕΝΤΑΥΡΟΣ ΚΑΛΛΙΚΡΑΤΕΙΑΣ: 58-47\nΑΙΑΣ ΕΥΟΣΜΟΥ 12\nΓΑΣ ΚΟΜΟΤΗΝΗ 12\nΑΣΤΕΡΑΣ ΣΙΝΔΟΥ 11\nΑ.Ε. ΚΟΜΟΤΗΝΗΣ 11\nΚΕΝΤΑΥΡΟΣ ΚΑΛΛΙΚΡΑΤΕΙΑΣ 9\nΟΡΦΕΑΣ Ν. ΣΚΟΠΟΥ 8\n- ΕΠΟΜΕΝΗ ΑΓΩΝΙΣΤΙΚΗ (10/12/2017): ΓΑΣ ΚΟΜΟΤΗΝΗ - ΟΡΦΕΑΣ Ν. ΣΚΟΠΟΥ.\nΑναρτήθηκε από ΚΩΣΤΑΣ ΜΠΑΖΙΡΓΙΑΝΝΗΣ στις 9:13 μ.μ.


Παναθηναϊκός - Ζαλγκίρις 11/12 Δείτε εδώ το κανάλι και την ώρα του αγώνα\nΠαναθηναϊκός – Ζαλγκίρις 11/12 Δείτε εδώ το κανάλι και την ώρα του αγώνα\nΝικός Γκουρμπάτσης 11 Δεκεμβρίου 2020 0 Comments\nΣήμερα θα πραγματοποιηθεί ο αγώνας Παναθηναϊκός – Ζαλγκίρις για την 13η αγωνιστική της Euroleague. Διαβάστε παρακάτω για να μάθετε το κανάλι και την ώρα του αγώνα.\nΟ Παναθηναϊκός υποδέχεται απόψε στο ΟΑΚΑ τη Ζαλγκίρις Κάουνας και μοναδικός του στόχος είναι η νίκη, με σκοπό να καλύψει το χαμένο έδαφος στη βαθμολογία.\nΟ προπονητής της ομάδας, Γιώργος Βόβορας, μίλησε για το ματς με τους Λιθουανούς και όσα απασχολούν την ομάδα του.\n«Στην φετινή Ευρωλίγκα και με τον ρυθμό παιχνιδιών που έχουμε, όπως θέλουμε να ξεχνάμε ένα κακό παιχνίδι και να πηγαίνουμε στο επόμενο έτσι είναι και όταν κάνουμε μια μεγάλη νίκη. Το παιχνίδι στο Μιλάνο τελείωσε, έχουμε μπροστά μας ένα πολύ σημαντικό παιχνίδι για μας.\nΠαίζουμε με μια ομάδα που έχει πολύ μεγάλο κίνητρο καθώς προέρχεται από έξι σερί ήττες και καταλαβαίνουμε ότι έχουν πολύ μεγάλη ανάγκη τη νίκη. Άρα περιμένουμε ένα πολύ δυνατό παιχνίδι. Η Ζαλγκίρις είναι πολύ επιθετική ομάδα, προσπαθεί να ελέγξει την ρακέτα, έχει παίκτες με πολύ καλή διείσδυση και πρέπει να παίξουμε πολύ καλή προσωπική άμυνα. Ένα παιχνίδι που θα πρέπει να ελέγξουμε τον ρυθμό, τη ρακέτα μας και την άμυνά μας μέσα στη ρακέτα».\nΕνώ για το δύσκολο πρόγραμμα και την συνέχεια δήλωσε:\nΠρέπει αν βλέπουμε κάθε ματς ξεχωριστά και να μην βλέπουμε πώς ήταν το πρόγραμμα. Για μας είναι ένα ματς που θέλουμε να το βλέπουμε σαν τελικό. Πιστεύω ότι θα είμαστε έτοιμοι να παίξουμε για 40 λεπτά. Η Ζαλγκίρις έχει τη δική της φιλοσοφία, δεν θα αλλάξει τον τρόπο παιχνιδιού της είτε κερδίσει, είτε χάνει 10-20 πόντους.\nΘα παίξει με τον ίδιο τρόπο και αυτό την καθιστά πιο επικίνδυνη. Εμείς πρέπει να είμαστε σοβαροί και συγκεντρωμένοι για 40 λεπτά. Αυτό είναι το κλειδί για να πετύχουμε τον στόχο μας. Και δεν πρέπει να έχουμε συναισθήματα από μια κακή επίθεση να μεταφέρεται στην άμυνα. Πρέπει να μειώσουμε αυτά τα κενά διαστήματα ώστε να εξελιχθούμε και να κάνουμε περισσότερα πράγματα στα παιχνίδια».\n🏀 #paobc – @bczalgiris\n🏆 @EuroLeague • Round 13\n📍 Altion Arena/OAKA\n📺 Novasports 2HD#WeAreAllOneTeam#panathinaikosbcopap #WeTheGreens #UnitedWeStand #panathinaikos #EuroLeague #paozal @OTEuroleague pic.twitter.com/PCICvZ2mjw\n— Panathinaikos BC (@paobcgr) December 11, 2020\nΔείτε εδώ το κανάλι και την ώρα του αγώνα Παναθηναϊκός – Ζαλγκίρις\nΟ αγώνας Παναθηναϊκός – Ζαλγκίρις είναι προγραμματισμένος για την Παρασκευή 11 Δεκεμβρίου στις 21:00. Ο αγώνας θα προβληθεί τηλεοπτικά από τα κανάλια της NOVASPORTS.\nΠαναθηναϊκός – Ζαλγκίρις 11/12 Δείτε εδώ το κανάλι και την ώρα του αγώνα : Δείτε τα instagram posts του Παναθηναϊκού εν όψη της αναμέτρησης:


Τσεκ απ: Κάθε πότε κάνεις εξετάσεις υγείας; - Shape.gr\nΕίσαι συνεπής στα ραντεβού σου με το γιατρό; Δες κάθε πότε πρέπει να κάνεις το τσεκ απ με τις απαραίτητες εξετάσεις υγείας!\nΓια να είσαι σίγουρη ότι είσαι συνεπής στα ραντεβού με την υγεία σου, φτιάξε μόνη σου ένα πλάνο με τις βασικές εξετάσεις υγείας που πρέπει να κάνεις. Δίπλα από κάθε εξέταση σημείωσε πότε ήταν η τελευταία σου επίσκεψη στο γιατρό και ακριβώς δίπλα προγραμμάτισε την επόμενη, βάσει των οδηγιών που ακολουθούν. Έτσι, θα είσαι σίγουρη πως ακόμη κι αν εμφανιστεί κάποιο πρόβλημα, εσύ θα το εξακριβώσεις σε πρώιμο στάδιο και θα μπορέσεις να το αντιμετωπίσεις.\nΑυτές είναι οι εξετάσεις υγείας που θα πρέπει να κάνεις τακτικά:\nΦρόντισε κάθε 6 μήνες να επισκέπτεσαι τον οδοντίατρό σου για εξέταση και καθαρισμό.\nΜην ξεχνάς το ραντεβού σου με το γυναικολόγο μία φορά το χρόνο για τεστ Παπανικολάου και κολπική εξέταση.\nΚάθε χρόνο με το ετήσιο check up σου έλεγξε και τις τιμές του θυρεοειδούς αδένα με εξετάσεις αίματος και επισκέψου έναν ενδοκρινολόγο, ο οποίος θα ψηλαφίσει το λαιμό σου για να διαγνώσει πιθανή διόγκωση του θυρεοειδούς αδένα.\nΖήτησε από τον παθολόγο σου να σου μετρήσει την πίεση και επανάλαβε την ίδια διαδικασία κάθε 2 χρόνια. Το ίδιο πρέπει να κάνεις και με τη χοληστερόλη σου. Τσέκαρε τις τιμές της κάνοντας μια εξέταση αίματος κάθε 2 χρόνια.\nΑν και οι οδηγίες ποικίλλουν, η Αμερικάνικη Εταιρία Καρκίνου συστήνει σε όλες τις γυναίκες που έχουν φτάσει τα 40 να κάνουν ετησίως μαστογραφία.\nΕάν φοράς γυαλιά ή αντιμετωπίζεις κάποιο οφθαλμολογικό πρόβλημα, επισκέψου τον οφθαλμίατρό σου κάθε 2 χρόνια.


Φονική εκδίκηση - Μιράντα Καλλιάνου - Θεματοφύλακες Λόγω Τεχνών\nΑρχικήΛογοτεχνίαΕλληνική ΛογοτεχνίαΦονική εκδίκηση - Μιράντα Καλλιάνου\nΦονική εκδίκηση – Μιράντα Καλλιάνου\nΗ Φονική εκδίκηση είναι ένα βιβλίο που βασίζεται στον τρόπο γραφής whodunit και μ’ αυτό κάνει το ντεμπούτο της στην αστυνομική λογοτεχνία η Μιράντα Καλλιάνου.\nΦαίνεται πως η επιδίωξη της συγγραφέα ήταν να μας απασχολήσει μέσα από αυτό το μυθιστόρημα όχι απλά με τη λύση ενός αινίγματος, αλλά να μας οδηγήσει σταδιακά σε σκέψεις για το πιο ψυχοφθόρο συναίσθημα: την επιθυμία για εκδίκηση και μάλιστα σε βάθος χρόνου, όταν η ανθρώπινη δικαιοσύνη αδυνατεί να αποδοθεί. Σε κάθε περίπτωση, η αυτοδικία ξυπνά πρωτόγονα συναισθήματα, και αυτή είναι η κεντρική ιδέα γύρω από την οποία περιστρέφεται το βιβλίο, ίσως από τα λίγα μυθιστορήματα στα οποία ο αναγνώστης μπαίνει κάποιες φορές στη θέση του θύτη.\nΞεκινώντας από το ερώτημα «Ποιος σκότωσε τον επιχειρηματία Μαρόγλου», η ιστορία ξεδιπλώνεται μέσα από την οπτική των ηρώων, σε πρωτοπρόσωπη αφήγηση από έναν από τους κεντρικούς χαρακτήρες, τον ιδιωτικό ερευνητή Ντίνο Σταματόπουλο, και σε άλλα σημεία με τριτοπρόσωπη αφήγηση από τα υπόλοιπα άτομα της ιστορίας. Το κείμενο διανθίζεται με το παρελθόν των χαρακτήρων, ύποπτοι ο καθένας για τους δικούς του λόγους.\nΣτον πρόλογο, η αφήγηση είναι πολλά υποσχόμενη, με σκηνικό ένα μπαρ στην Πουέρτα ντελ Σολ της Μαδρίτης και με δύο πρόσωπα για τα οποία δεν γνωρίζουμε ακόμη τίποτε.\nΆνθρωποι μοναχικοί πάλευαν να ξεφύγουν έστω και για μια νύχτα από το φάντασμα της μοναξιάς τους και να ξεγελάσουν τον εαυτό τους βρίσκοντας λίγη χαρά σε μια περιστασιακή γνωριμία.\nΣε αυτό το μπαρ, η γυναίκα της ιστορίας θα νιώσει πως άνοιξε μια φωτεινή χαραμάδα στη ζωή της, εξαφανίζοντας ό,τι άσχημο είχε βιώσει. Η αλήθεια είναι πως το κακό που κρύβουμε μέσα μας δεν εξανεμίζεται τόσο απλά. Χρειάζεται για τον καθένα κάτι παραπάνω για να ξορκίσει τα άσχημα βιώματα. Για τη συγκεκριμένη γυναίκα, θα μάθουμε πολύ παρακάτω ποια είναι και τι ήταν αυτό που θα την έκανε να ξεχάσει.\nΣτο μυθιστόρημα προστίθενται νέα πρόσωπα, ξεκινώντας από το γραφείο ερευνών του Ντίνου, με τον συνεταίρο θείο του Βελισάριο, τη βοηθό τους Σάσα, τον φίλο τους αστυνόμο Αντωνιάδη, ενώ εμφανίζεται σε επικουρικό ρόλο αρκετά αργότερα και ο δημοσιογράφος Λιανός. Είναι οι χαρακτήρες που ψάχνουν την κάθε εκδοχή για το βρόμικο παρελθόν του θύματος, στο οικογενειακό, επαγγελματικό και ευρύτερο περιβάλλον του.\nΗ ιστορία είχε ξεκινήσει στραβά από την αρχή. Οι περισσότεροι ύποπτοι είχαν κίνητρο, αλλά δεν είχαν την ευκαιρία να κάνουν το έγκλημα στον ξενώνα. Κάτι μου διέφευγε. Πώς γίνεται όλοι να έχουν άλλοθι;\nΣε κάποια σημεία, το στήσιμο της πλοκής θυμίζει Άγκαθα Κρίστι, με τις κλειστές συναντήσεις των βασικών υπόπτων, μαζεμένων στον ξενώνα στο Μέτσοβο, όπου έγινε ο φόνος. Ποιοι είναι οι χρόνοι και το περιθώριο που είχαν για να συμμετάσχουν στο έγκλημα, ποιος είδε τελευταίος το θύμα, γιατί τα ίχνη οδηγούν σε έναν δολοφόνο που δεν βγήκε έξω στο χιόνι αλλά ήταν εκεί –πιθανότατα ένας από την οικογένεια–, ερωτήματα που ζητούν απάντηση, όσο οι ντετέκτιβ και η αστυνομία ψάχνουν πέφτοντας κάθε φορά σε βαθύτερο σκοτάδι. Ένας δεύτερος φόνος, απειλές, καταδιώξεις, μια απαγωγή, μια μοιραία γυναίκα, πετυχαίνουν ένα κλίμα γλυκιάς επιστροφής στην παλιά συνταγή του αστυνομικού, με ένα τέλος που αποζημιώνει τον αναγνώστη.\nΟι φυλλωσιές την έκρυβαν για την ώρα, όμως για πόσο; Μια κοντινή αστραπή έκανε τη νύχτα να μοιάζει μέρα. Και τότε τον είδε, ερχόταν κάποια μέτρα πίσω της. Ευτυχώς, εκείνος δεν την είχε προσέξει και η βροντή που ακολούθησε έκανε το αίμα της να παγώσει. Σταμάτησε το τρέξιμο και κρύφτηκε στην κουφάλα ενός μεγάλου δέντρου.\nΗ γλώσσα του βιβλίου Φονική εκδίκηση είναι απλή και απέριττη, έτσι ώστε να σε οδηγεί ευχάριστα σε ένα αινιγματικό παιχνίδι. Πιστεύω ότι θα είχε μεγαλύτερο ενδιαφέρον οι αναλυτικές αναφορές στο παρελθόν του κάθε χαρακτήρα, που γίνονται με την οπτική του συγγραφέα, να γίνονταν με έρευνα από τους ίδιους τους ντετέκτιβ. Ίσως βέβαια η συγγραφέας να επέλεξε αυτόν τον τρόπο ώστε ο αναγνώστης να είναι ένα βήμα πιο μπροστά από τον ερευνητή.\nΤο βιβλίο προσφέρεται για τους λάτρεις των παλιών κλασικών αστυνομικών, τοποθετημένο στη σύγχρονη εποχή, σε ελληνικό χιονισμένο τοπίο, στην επαρχία, στην πρωτεύουσα, σε κάθε σημείο όπου οι άνθρωποι δεν ξεχνούν όταν κάποιος επιβουλεύεται ή καταστρέφει τις ζωές τους. Ένα μυστήριο ψάχνει τη λύση του, και ο αναγνώστης θα φύγει ευχαριστημένος, νιώθοντας πως στον ίδιο τόπο δεν χωρούν οι μικρές αθερίνες παρέα με τους αδίστακτους καρχαρίες. Ίσως από τα ελάχιστα μυθιστορήματα όπου ο αναγνώστης νιώθει παγιδευμένος στην αδικία, επιζητώντας την τιμωρία του πραγματικού φταίχτη.\nΠερίληψη: Παραμονές Χριστουγέννων στο γραφικό χιονοσκέπαστο Μέτσοβο και ένας απομονωμένος παραδοσιακός ξενώνας φαντάζει σαν τον ιδανικό γιορτινό προορισμό για τον επιφανή επιχειρηματία Μαρόγλου και τους οικείους του. Τίποτα, όμως, δεν θα μπορούσε να προετοιμάσει την ολιγομελή και εκλεκτή συντροφιά για όσα τους επιφυλάσσει η Μοίρα ή ένα δαιμόνιο εγκληματικό μυαλό. Το νήμα της ζωής του γνωστού επιχειρηματία κόβεται βίαια και η στυγερή δολοφονία του απαιτεί άμεση διαλεύκανση. Οι αστυνομικές αρχές βρίσκονται μπροστά σε έναν πολύπλοκο γρίφο και αναζητούν τη βοήθεια των ιδιωτικών ντετέκτιβ στους οποίους είχε απευθυνθεί το θύμα λίγο καιρό πριν από τον θάνατό του.\nΗ υπόθεση περιπλέκεται συνεχώς και το έγκλημα μοιάζει άλυτο, καθώς οι ύποπτοι είναι πολλοί, αλλά τα άλλοθί τους φαίνονται ακλόνητα. Οι σκόρπιες ενδείξεις και τα φαινομενικά ασύνδετα στοιχεία που εντοπίζουν οι ερευνητές οδηγούν σε παρελθόντα γεγονότα και στην αναζήτηση καλά κρυμμένων μυστικών. Οι θύτες εναλλάσσονται διαρκώς με τα θύματα, ενώ το παρελθόν επιστρέφει αμείλικτο για να εκδικηθεί. Ένα αριστοτεχνικά δομημένο αστυνομικό μυθιστόρημα το οποίο καθηλώνει με την πρωτότυπη και καταιγιστική πλοκή, τους άρτια ψυχογραφημένους χαρακτήρες και τις διαρκείς ανατροπές, που καθιστούν αδύνατη την οποιαδήποτε πρόβλεψη μέχρι την τελευταία σελίδα του.\nΤίτλος: Φονική εκδίκηση\nΣυγγραφέας: Μιράντα Καλλιάνου\nΠροηγούμενο άρθροΟ Μπούφος – Χριστίνα Ντούμα\nΕπόμενο άρθροΣυνέντευξη – Λαμπρινή Σιδέρη


Κίκα Ρένκο – Σελίδα 2 – Μονόγραμμα\nΚατηγορία: Κίκα Ρένκο\nΔημοσιεύθηκε την 27 Ιουλίου 2020 από monogrammael\nΚαλοκαίρια στο χωριό\nΤο καλοκαίρι είναι εδώ. Ήρθε η εποχή της ξενοιασιάς, της χαράς και του «χαλαρά» σαν σήμα κατατεθέν της περιόδου. Αναμνήσεις από παλαιότερα καλοκαίρια μας γυρίζουν πίσω, στα ανέμελα παιδικά μας χρόνια και ειδικά, σε εκείνα τα καλοκαίρια που περνούσα στο χωριό.\nΟι φίλοι του καλοκαιριού, η απίστευτη ξενοιασιά και το αίσθημα απόλυτης ελευθερίας, αλλά και της τόσης οικειότητας ήταν πράγματα που κανείς απ’ τους κατοίκους μεγάλων πόλεων δε θα καταλάβει. Στους δρόμους μπορούσες να μυρίσεις τα λουλούδια και στα δέντρα να ακούσεις τόσο έντονα τα κελαηδήματα που χρόνια μετά θα σου έμεναν στο μυαλό ως χαρακτηριστικά γνωρίσματα του χωριού. Χρώματα κι αρώματα τόσο γνώριμα και τόσο ξένα, που διαρκώς σε προκαλούσαν να τα ανακαλύψεις.\nΣε ένα χωριό όλοι γνωρίζονται μεταξύ τους, όλοι, με τον τρόπο τους, ενδιαφέρονται. Δεν έχει γίνει, άλλωστε, τυχαία γνωστή η φράση «τίνος είσαι εσύ;». Για τους ανθρώπους αυτούς, βλέπεις, είναι περίεργο να δουν πρόσωπα που δε γνωρίζουν, που δεν καλημερίζουν.\nΌταν τα παιδικά σου χρόνια τα περνάς σε ένα χωριό, συνηθίζεις σε διαφορετικές εμπειρίες. Το πρωί που ξυπνάς κι ανοίγεις τα παράθυρα, δεν ακούς κορναρίσματα κι έντονους θορύβους, αλλά το θρόισμα των φύλων. Συνηθίζεις να ψωνίζεις απ’ το παντοπωλείο κι όχι από κάποια μεγάλη αλυσίδα σουπερμάρκετ. Ακούς συχνά τον φούρναρη να περνά με το βανάκι του για να μοιράσει το καθημερινό ψωμί και περιμένεις πώς και πώς τον πλανόδιο για να αγοράσεις το περιβόητο καρπούζι! Συνηθίζεις να ζεις σε εκείνους τους ρυθμούς, τους ήρεμους, τους αργούς, τους ευχάριστους.\nΚι αυτές οι αναμνήσεις δε λησμονιούνται, έρχονται απροειδοποίητα κι αφήνουν μια γλυκιά γεύση. Μεγαλώσαμε, λοιπόν, στα χωριά πίνοντας νερό απ’ το λάστιχο, μετρώντας παγωτά, έχοντας χτυπημένα γόνατα απ’ τo παιχνίδι με τα άλλα παιδιά, ανεβαίναμε στα δέντρα για να\nκόψουμε φρούτα και πάνω από όλα, κάναμε όνειρα! Κάποια απ’ αυτά αστεία, για τα ενήλικα μάτια μας, αλλά τόσο σπουδαία για το παιδί μέσα μας.\nΔημοσιεύθηκε την 20 Ιουλίου 2020 20 Ιουλίου 2020 από monogrammael\nΈφυγες κι ο κόσμος γυρίζει αλλιώς.\nΠώς γίνεται όλα να έχουν αλλάξει και όμως όλα να είναι ίδια; Πώς δεν έχουν έρθει τα πάνω κάτω; Πώς δεν γκρεμίστηκε ο κόσμος; Πώς δε σταμάτησε ο χρόνος; Μάλλον επειδή ο δικός μου κόσμος άλλαξε. Η δικιά μου ζωή έγινε άνω κάτω. Ο δικός μου κόσμος γκρεμίστηκε.\nΓια μένα ο χρόνος σταμάτησε ένα πρωινό, όταν σε είδα να κλείνεις για τελευταία φορά τα μάτια σου. Και όλοι μετά να λένε πώς η ζωή συνεχίζεται. Εγώ όμως πώς καλούμαι να συνεχίσω τη ζωή μου, λες και δεν έγινε τίποτα; Λείπεις εσύ. Δεν το βλέπει κανείς; Πώς γίνεται να λείπεις και εγώ να συνεχίσω να ζω λες και δε σε έχασα; Λες και δεν έχασα ένα κομμάτι από μένα; Έχω κολλήσει στο παρελθόν, και παράλληλα πρέπει να ζω στο παρόν. Αυτή η εναλλαγή του χρόνου με διαλύει. Και είναι τόσες οι φορές που θέλω να σου μιλήσω και δεν ξέρω καν πού να σε ψάξω.\nΕίναι μέρες που τα πάντα μου είναι δύσκολα. Από το πιο απλό, να αναπνέω. Μου είναι δύσκολο να ξυπνήσω, να ντυθώ, να φάω, να οδηγήσω. Η κάθε μου κίνηση απαιτεί απίστευτη προσπάθεια. Και ναι, με πνίγει το δίκιο. Γιατί έφυγες τόσο άδικα. Τα έχω με όλους και με όλα, με το σύμπαν, με όποιον ή ό,τι αποφάσισε να σε πάρει μακριά μου, και δεν είναι μόνο αυτό. Δεν είναι μόνο το ότι σε πήρε. Είναι το πώς έφυγες. Τόσο βασανιστικά. Και εγώ να σε βλέπω σαν θεατής, ανίκανη να κάνω κάτι.\nΤο πόσο στωικά το πέρασες να ξέρεις ότι με κάνει να νιώθω πολύ λίγη κοντά σου, πολύ μικρή. Είσαι ο πιο δυνατός άνθρωπος που γνώρισα και νιώθω πολύ τυχερή που ήσουν στη ζωή μου, κομμάτι μου. Είσαι η ηρωίδα μου. Να σε βλέπω να κλείνεις τα μάτια για πάντα. Πώς ξεπερνιέται κάτι τέτοιο, μου λες;\nΌλοι μου λένε πως ο χρόνος είναι ο καλύτερος γιατρός γιατί θα απαλύνει τον πόνο μου και όλα θα φαίνονται καλύτερα όταν θα έχει περάσει αρκετός. Αυτό που δεν ξέρουν είναι πως ο χρόνος στην πραγματικότητα είναι εχθρός μου. Με τρομάζει. Φοβάμαι πως με το πέρασμα του θα ξεθωριάσουν όλες εκείνες οι υπέροχες αναμνήσεις που έχω μαζί σου. Για αυτό κι εγώ, παίζω στο μυαλό μου συνέχεια σαν ταινία, τις δικές μας στιγμές ώστε να τις διατηρήσω ανέπαφες στη μνήμη μου όσα χρόνια και αν περάσουν. Πασχίζω να διατηρήσω τα χρώματά μας ζωντανά, τον κάθε διάλογο, τον ήχο του γέλιου σου, τη λάμψη από το βλέμμα σου. Και αν κάποιες φορές κάτι πάει να θολώσει τότε πανικοβάλλομαι και αρχίζω να ρωτώ τους δικούς μας ανθρώπους, μέχρι να επανέρθει η ανάμνηση στο ακέραιο. Μόνο τότε ησυχάζω.\nΑυτό θέλω να πω σε όσους έχουν την εντύπωση ότι ο χρόνος είναι φίλος μου. Θέλω να το φωνάξω τόσο δυνατά ώστε να με ακούσουν όλοι. Ο πόνος της απώλειας δεν περνά, ούτε καλυτερεύει. Αντίθετα. Γίνεται θυμός. Γίνεται απόγνωση. Γίνεται παράπονο. Ξαναγίνεται πόνος. Και πάει κάπως έτσι. Ένας κύκλος είναι. Δεν υπάρχει τέλος.\nΚάθε μέρα, κάθε ώρα, κάθε λεπτό, μου λείπεις. Και είναι αυτά που δε σου έχω πει ποτέ. Όχι γιατί δεν ήθελα, αλλά επειδή δεν πρόφτασα. Δεν πρόφτασα να σε ευχαριστήσω για όσα έκανες για μένα. Για όλες εκείνες τις φορές που με βοήθησες. Που ήσουν αυτή που ήσουν. Που πάντα βοηθούσες όταν και όπου μπορούσες, που πάντα με έκανες να νιώθω όμορφα, που με έκανες να νιώθω ασφαλής κοντά σου, που με έκανες να χαμογελώ και να γελώ. Τώρα δε θυμάμαι την τελευταία φορά που γέλασα με την καρδιά μου. Όλα μηχανικά τα κάνω. Ακόμα και να γελώ. Το ξέρεις ότι έκανα τα πάντα για να μείνεις κοντά μου; Δεν τα κατάφερα όμως. Η μεγαλύτερη μου αποτυχία.\nΤι να σκέφτεσαι τώρα για μένα; Συμφωνείς με τα όσα κάνω; Είσαι περήφανη για μένα μαμά; Η’ νομίζεις πως έκανα λάθος κίνηση; Νομίζεις είμαι καλή μαμά όπως ήσουν εσύ με εμένα; Άρα να γελάς εκεί που είσαι; Μόνο να γελάς.\nΔημοσιεύθηκε την 6 Ιουλίου 2020 από monogrammael\nΖώντας σε δύο ρόδες\nΖουν περισσότερο με τις αισθήσεις, τις οποίες έχουν μάθει να τις διατηρούν πάντα σε εγρήγορση και λιγότερο με τους κανόνες, χωρίς όμως να παύουν να τους σέβονται. Δε φοβούνται να είναι ευάλωτοι ανάμεσα σε ασυνείδητους, όπως δε φοβούνται και τη μοναξιά τους, αλλά αντιθέτως την απολαμβάνουν.\nΗ μοτοσυκλέτα μπορεί να οδηγείται από πολλούς τώρα πια, αλλά προορίζεται για λίγους. Για εκείνους τους λίγους που δε θα τσιγκουνευτούν ούτε σε εξοπλισμό ασφάλειας, αλλά ούτε και σε έξοδα συντήρησης. Για εκείνους τους λίγους που δε θα πάνε ξεκράνωτοι ούτε μέχρι το περίπτερο της γειτονιάς. Για εκείνους τους λίγους που η οδήγηση δεν είναι φιγούρα στους περαστικούς, αλλά ψυχοθεραπεία και κάθαρση.\n«Όταν ανεβαίνουν στη μηχανή και βάζουν μπρος, παρέα τους καβαλούν άγγελοι και δαίμονες» έχει πει ένας παλιός σε ένα καφέ πριν μερικά χρόνια. Άγγελοι που σε φυλάνε απ’ το κακό και την απροσεξία που υπάρχει εκεί έξω, άγγελοι με τις μορφές όσων δεν είναι πια μαζί\nσου κι όποτε σε βλέπουν να ανεβαίνεις στη μηχανή έρχονται δίπλα σου και σε συντροφεύουν. Δίπλα τους δαίμονες. Δαίμονες που σου ξυπνούν όλα όσα προσπαθείς να κοιμίσεις μέσα σου, δαίμονες που σου γυρνούν νευρικά το δεξί καρπό και φέρνουν στα όρια την αδρεναλίνη, αλλά και την τύχη σου. Οι μεν με τους δε μάχονται για το ποιος θα σε κερδίσει. Και στο τέλος της μέρας, δεν πρέπει να σε έχει κερδίσει κανείς.\nΞέρουν πόση σημασία έχει η ακρίβεια. Γνωρίζουν καλά ότι ένα τέλειο στρίψιμο από ένα τροχαίο ατύχημα απέχει μόνο μισή μοίρα παραπάνω κλίσης. Κι αυτή τη γνώση την εφαρμόζουν σε όλη τους τη ζωή. Έχουν μάθει να αγνοούν την επιφυλακτικότητα του κόσμου που αποστρέφεται από τα μαύρα δέρματα και τα σκούρα κράνη. Αυτοί ξέρουν ότι μέσα απ’\nτα κράνη κρύβονται μάτια που μπορεί να έχουν κλάψει πολύ περισσότερες φορές από όλα τα άλλα.\nΕκτιμούν τα καλά αντανακλαστικά, γιατί ξέρουν από πρώτο χέρι ότι το καλό αντανακλαστικό κυριολεκτικά σώζει ζωές. Όσο κι αν φοβούνται τη δολοφονική ηλιθιότητα που υπάρχει εκεί έξω, κανείς δεν μπορεί να τους στερήσει το δρόμο ή το χώμα, τις καθαρές αναπνοές και τον ιδρώτα που όταν ανοίξει η φόρμα θα εξατμιστεί αφήνοντας σώμα και ψυχή αποτοξινωμένα. Έχουν ζήσει έστω μια φορά τον αφόρητο πόνο του αστραγάλου που έχει εγκλωβιστεί κάτω απ’ τη μηχανή την οποία ήταν αδύνατο να σηκώσουν μόνοι τους, γι’ αυτό κι όποτε γίνει ατύχημα, πάντα ο πρώτος που τρέχει να συνδράμει είναι αναβάτης μηχανής.\nΗ μοτοσυκλέτα γι’ αυτούς είναι ένας άψυχος μεν, αλλά άρρηκτα συνδεδεμένος με το μεράκι και το γούστο του αναβάτη, οργανισμός. Δεν είναι απλά ένα περιουσιακό στοιχείο, είναι η περιουσία τους. Είναι ο σύντροφος που μπορεί να μην έχει καρδιά, αλλά θα κάνει τη δική τους καρδιά να σκιρτήσει για δέκα, είτε από αδρεναλίνη, είτε από φόβο, είτε από χαρά. Μπορεί να μην έχει φωνή, αλλά θα γίνει πρωταγωνίστρια σε ιστορίες που θα λέγονται μέσα απ’ τη φωνή του αναβάτη τους για χρόνια ολόκληρα. Μπορεί να μην έχει ψυχή, αλλά θα γεμίσει την ψυχή του οδηγού της με αναμνήσεις, ηλιοβασιλέματα και βόλτες στις πιο όμορφες διαδρομές.\nΞέρουν ότι ανά πάσα στιγμή μπορεί να τους σκοτώσει, ή να τους σακατέψει. Κάποιους τους έχει ήδη σακατέψει -κι όχι μόνο μια φορά. Θα απορήσεις γιατί επιμένουν και με την απορία θα μείνεις. Ούτε οι ίδιοι δεν ξέρουν κι αυτό γιατί δεν το έχουν αναρωτηθεί ποτέ. Θα σκεφτείς ότι τα ίδια τοπία μπορείς να τα δεις κι απ’ την ασφάλεια του αυτοκινήτου σου και γελώντας θα σου απαντήσουν ότι μπορείς επίσης να τα δεις κι απ’ την ακόμα καλύτερη ασφάλεια του υπολογιστή σου, που δε θα κάψεις και βενζίνη.\nΜην προσπαθήσεις να καταλάβεις, δεν είναι κάτι που μαθαίνεται στην πορεία. Είναι ένστικτο, είναι φορτιστής που «εφαρμόζει» μόνο σε κάποιους, είναι κουσούρι που το έχεις απ’ τα γεννητούρια σου. Σπίθα που ανάβει την πρώτη φορά που σαν πιτσιρίκος βλέπεις δυο αναβάτες να παίζουν φώτα και να χαιρετιούνται στην Κυριακάτικη βόλτα τους. Εκείνη τη στιγμή που συνειδητοποιείς ότι σε λίγα χρόνια θα είσαι ένας από αυτούς.\nΌσοι είναι εδώ ας είναι πάντα γεροί, δυνατοί κι όρθιοι. Όσοι μας κοιτούν από ψηλά, ας μας προσέχουν. Μακάρι να αργήσουμε πολύ να ανταμώσουμε.\nΔημοσιεύθηκε την 29 Ιουνίου 2020 από monogrammael\nΘα φιλάω όποιον θέλω\nΕγώ, όπως ακριβώς κι εσύ, είμαστε απλώς άνθρωποι. Δεν έχει σημασία αν έχουμε τις ίδιες προτιμήσεις, την ίδια καταγωγή, αν αρέσει και σε σένα και σε μένα η φράουλα ή αν αγαπάμε κι οι δυο το καλοκαίρι. Δεν έχει σημασία αν βρήκαμε τον έρωτα στα μάτια μιας «εκείνης», ή ενός «εκείνου». Σημασία έχει, την ώρα που τα δύο σώματα, τα δύο αυτά χείλη σμίγουν κι ολόκληρη η ύπαρξή μας τραντάζεται κι αποκολλάται από τη γύρω πραγματικότητα, τότε και μόνο τότε, να ξέρω ότι το άτομο που φιλάω, είναι το σωστό.\nΟ έρωτας δε γεννιέται με συμβιβασμούς. Είναι το πιο φιλελεύθερο συναίσθημα, όμως συνειδητά πολλές φορές επιλέγουμε να το καταπιέσουμε. Ο καθένας μας, έστω και μια φορά στη ζωή του έχει νιώσει κάποιο φιλί παράταιρο. Το άτομο δεν ήταν κατάλληλο. Δεν ήταν κατάλληλο από την αρχή, όμως όταν ήρθε εκείνη η ώρα ν’ ακουμπήσουν τρυφερά αυτά τα χείλη, κανένα γνώριμο κι ενθουσιώδες συναίσθημα δεν ήρθε. Προσωπικά, σ’ εκείνες τις στιγμές, θα προτιμούσα να μην είμαι εκεί, να ήταν κάποιος άλλος στη θέση μου κι εγώ να είμαι ο τυχαίος περαστικός στο μηχανάκι, που πάει αμέριμνος στη δουλειά του. Σ’ εκείνο ακριβώς το φιλί κάτι καταπίεσα. Αργότερα, δεν ήθελα να ξανανιώσω εκείνο το αίσθημα αγωνίας, αφού ο περίγυρός μου περιέγραφε αυτή την ένωση ως μοναδική και για μένα δε σήμαινε τίποτα. Μέχρι που ήρθε εκείνος ο ένας κι ανέτρεψε όλη τη θεωρία μου πάνω στον έρωτα.\nΌμως, θα μιλήσουμε γι’ αυτό μόλις ξεκαθαρίσουμε τα τυπικά, αυτά που διαβάζεις στα βιβλία και λες πως καταλαβαίνεις, μα στην ουσία ποτέ σου δεν κατάλαβες. Είθισται ο «ορθολογικός» συνδυασμός ερωτικών παρτενέρ να είναι ένας άντρας και μια γυναίκα. Κάθε απόκλιση απ’ αυτό θεωρείται κατακριτέα, λάθος και τις περισσότερες φορές προσβάλει τόσο την κοινωνία, όσο και την οικογένεια που ισχυρίζεται ότι αγαπάει άνευ όρων το γόνο της. Εκεί, μπαίνει στη μέση ένας έφηβος που φοβάται την απόρριψη από τους αγαπημένους του ανθρώπους. Τις περισσότερες φορές ντρέπεται για όσα νιώθει, προσπαθεί ν’ αποβάλλει την ίδια του την ορμή. Μα ο έρωτας δεν έχει τίποτα άσχημο για το οποίο θα έπρεπε να ντρέπεσαι, πράγμα που άργησα να συνειδητοποιήσω.\nΚαι τώρα που τα τυπικά τελείωσαν, θα μιλήσω εκ βαθέων και πείρας. Είναι δικαίωμα δικό μου και δε θ’ απολογηθώ σε κανέναν για το άτομο που επιλέγω να είμαι μαζί. Πόσοι αγώνες για να είναι κάθε άνθρωπος ελεύθερος να φιλάει και ν’ αγαπάει όποιον γουστάρει γίνονται καθημερινά κι ευτυχώς τα πρώτα λιθαράκια μιας κοινωνίας χωρίς μειονότητες έχουν εδραιωθεί. Δε φοβάμαι να βγω στο δρόμο με την κοπέλα, το αγόρι ή την όποια ταυτότητα φέρει το άτομο με το οποίο είμαι μαζί. Δε φοβάμαι να μην έχω κοινωνική ταυτότητα, όπως αυτή ορίζεται στυφά, δεν τη χρειάζομαι για να ξέρω ποιος είμαι.\nΚι αν με θεωρούν απόβρασμα της κοινωνίας και με βάζουν στην ίδια μοίρα με όλα τα κακοποιά στοιχεία -πολλές φορές και σε λίγο χειρότερη- είναι γιατί μου αρέσει να φιλάω το κορίτσι μου στο στόμα. Έχω τον ίδιο πόθο να ζήσω τον έρωτά μου, ως ένας κανονικός άνθρωπος όπως κι εσύ. Δεν μπορώ ν’ αρνηθώ τη σεξουαλικότητά μου και δε θα το κάνω με όποιο τίμημα. Όχι επειδή δεν ξέρω να παλεύω, αφού το να ανήκει κανείς στην lgbt κοινότητα και να θέλει να ζήσει φυσιολογική ζωή, κάθε άλλο παρά εύκολο είναι. Θα δεχθώ το τίμημα αφού μόνο με κατανόηση, ίσως, καταλάβεις αυτά που νιώθω. Οι διαμάχες κι οι διαπληκτισμοί που χαλάνε τις καρδιές των ανθρώπων συνήθως δε φέρνουν τίποτα περισσότερο από καταπίεση. Σαν άτομο που έχει καταπιεστεί, ξέρω ότι δε θα το ευχόμουν για κανέναν.\nΗ καρδιά και το σώμα μας, ξέρουν καλύτερα από τον καθένα. Άκουσέ τα. Νιώσ’ τα. Ζήσε τον έρωτα όπως μπορείς και θα τον ζήσω κι εγώ, μ’ αυτόν που θέλω, χωρίς να ντρέπομαι. Δεν έχω λόγο άλλωστε κι ας άργησα να το καταλάβω. Μέσα από τον έρωτα γνωρίζω κι ένα κομμάτι του εαυτού μου κι είμαι περήφανος για τον άνθρωπο που είμαι. Δε χρειάζεται να με γνωρίσεις για να με αποδεχθείς, πίστεψε μόνο πως το ότι εγώ αγαπώ ένα σώμα, ένα δέρμα, μια φυλή, ένα φύλο διαφορετικό απ’ ό,τι εσύ έχεις συνηθίσει, δε χρειάζεται να σε φοβίζει. Είμαι ελεύθερος να φιλάω όποιον θέλω, όπως ακριβώς κι εσύ!\nΔημοσιεύθηκε την 21 Ιουνίου 2020 9 Ιουλίου 2020 από monogrammael\nΤέλος στην πλακίτσα\nΌλα για σας είναι μια τεράστια πλάκα. Ένα μεγάλο ανέκδοτο για να περνάει η ώρα. Βαριόμαστε να μπούμε στη θέση του διπλανού και αρκούμαστε στο να ακούμε ιστορίες που απ’ το ένα αφτί μπαίνουν κι απ’ το άλλο βγαίνουν.\nΑκούμε για παιδιά που τα σημάδεψαν οι συμμαθητές τους, που τα έκαναν να μισούν τον εαυτό που ακόμα δεν πρόλαβαν να γνωρίσουν. Ακούμε για μεγάλους με τόσο μεγάλα τραύματα που αδυνατούν να εμπιστευτούν τους γύρω τους ή αγνοούν πώς να αγαπήσουν τον εαυτό τους. Ακούμε, ακούμε, ακούμε. Μα ούτε μιλάμε ούτε πράττουμε.\nΚι αν εσύ είσαι ένα τέτοιο άτομο; Αν, ακόμα χειρότερα, το παιδί σου βρεθεί σε μια τέτοια θέση; Τι θα πεις; Πως φταίει η κοινωνία και το κράτος και οι άλλοι οι γονείς; Πως εσύ δεν έκανες τίποτα λάθος και πως όλα σ’ αυτόν τον κόσμο είναι σκάρτα; Ναι, είναι, και; Η διαπίστωσή σου δεν αλλάζει τίποτα, συγγνώμη που στο χαλάω.\nΝαι, ήμουν κι εγώ τέτοιο παιδί, γι’ αυτό εξάπτομαι. Γιατί κουράστηκα να βλέπω τα πράγματα να πηγαίνουν απ’ το κακό στο χειρότερο. Εγώ τα κατάφερα να τα βρω με τον εαυτό μου, κατάφερα να τον εκτιμήσω και να τον αγαπήσω, όταν όλοι μου έλεγαν πως είμαι ένα λάθος που πρέπει να αφανιστεί. Μα δεν είμαστε όλοι το ίδιο. Και δεν ανέχομαι άλλο αυτήν την κατάσταση που διαιωνίζεται χωρίς κανένα εμπόδιο. Δε θα ‘πρεπε να την ανέχεσαι ούτε εσύ.\nΚάποτε έλεγαν πως ο κόσμος χωρίζεται σε θύτες και θύματα. Έλεγαν πως και οι θύτες έχουν ψυχή, λες και αυτό θα έκανε καλύτερη τη θέση τους. Και τα θύματα πονούν, μα δεν ξεσπούν σε άλλους. Δεν υποτιμούν, δε βρίζουν, δε χτυπούν. Μόνο χάνονται μες τη μαυρίλα τους και περιμένουν να δουν μια άσπρη μέρα, η οποία μπορεί να μην έρθει και ποτέ. Περιμένουν μόνα τους να βρουν τη δύναμη να αλλάξουν την κατάσταση στην οποία ζουν, να αποφύγουν τους θύτες που τα κυνηγούν και να ελευθερωθούν. Μα οι θύτες μένουν ίδιοι. Σήμερα κοροϊδεύουν ένα παιδάκι με στραβά δόντια στο σχολείο, αύριο θα κοροϊδεύουν ένα παιδί με σπυράκια στο πανεπιστήμιο, κι ύστερα θα κοροϊδεύουν το φτωχότερο ή τον πιο χοντρό στη δουλειά. Πάντα θα πηγαίνουν, όμως, σε αυτόν που ξέρουν ότι τους παίρνει. Εκεί φαίνεται το θάρρος τους.\nΜα αυτό που με εξοργίζει περισσότερο απ’ όλα είναι η δικαιολογία που χρησιμοποιούν. «Το κάναμε στην πλάκα», λένε, και το πιστεύουνε! Γελούν και περνούν καλά με πράγματα ανήθικα και τιποτένια. Βάζουν φωτιά σε ψυχές και σώματα και το διασκεδάζουν.\n«Έλα, ρε, δεν το ‘πα στα σοβαρά, σόρρυ», άκουσα κάποτε. «Ρε μην τα παίρνεις όλα της μετρητοίς», είπε κάποιος άλλος. «Χαζομάρες λέμε για να περνάει η ώρα». Ότι τι; Θα με προσβάλλεις, θα με κάνεις να νιώσω σαν σκουπίδι και μετά θα περιμένεις να σου πω και «μπράβο» για το χιούμορ σου; Έτσι σου ‘πανε πως δουλεύει ο κόσμος;\nΓιατί όλα αυτά που λες, εμένα τα ακούει η ψυχούλα μου και πονάει. Γιατί όταν τα επαναλαμβάνεις κάθε μέρα για χρόνια -γιατί έτσι γίνεται συνήθως-, αρχίζω να πιστεύω πως είναι αληθινά, κι όχι μια πλάκα που κάνεις για να περνάει ο χρόνος μας. Αρχίζω και βλέπω τις ατέλειες για τις οποίες με κοροϊδεύεις στον καθρέπτη.Μου ‘ρχεται να φύγω, να πάψω να υπάρχω σε αυτόν τον κόσμο, τόσο «λάθος» που είμαι. «Ίσως αυτό να είναι το καλύτερο».\nΝαι, το έχω πει αυτό για τον εαυτό μου. Κι άλλα παιδιά το έχουν πει σίγουρα. Όλα εκείνα τα παιδιά που στέκονται ανήμπορα ανάμεσα στα άλλα, δέχονται τις δήθεν πλάκες τους και σκύβουν το κεφάλι, από ευγένεια και φόβο. Δεν είναι μετρημένα στα δάχτυλα αυτά τα παιδιά, αυτό είναι το ανησυχητικό. Και κάθε «πλακίτσα» που κάνουν οι γύρω τους χαράζεται για πάντα στα αγνά σωματάκια τους. Ποτέ δε φεύγει, ποτέ δεν ξεπλένεται.\nΚαι τι κάνουμε γι’ αυτό; Μιλάμε. Το λέμε ξανά και ξανά, μπας και το εμπεδώσουμε. Κάνουμε «ημερίδες bullying» και ενημερώνουμε τον κόσμο για τα «συμπτώματα» και τις «επιπτώσεις» του στον κόσμο.\n«Και τι να κάνουμε;», ρωτάς. Θα στο πω, δεν είναι δύσκολο, το φωνάζω εδώ και ώρες. Να πράξουμε! Να το σταματήσουμε, να αντιδράσουμε! Να μη μείνουμε άπραγοι, να μην το παραβλέψουμε! Να συνειδητοποιήσουμε αν είμαστε κι εμείς οι ίδιοι αυτοί που το κάνουνε! Να μην αφήσουμε άλλη μέρα να περάσει με παιδιά που κλαίνε ή παιδιά που μισούν τον εαυτό τους. Να μην αφήσουμε άλλη γενιά να μεγαλώσει με ανθρώπους που δεν εκτιμούν ποιοι είναι, εξαιτίας όσων τους μείωναν στο παρελθόν -ή και στο παρόν τους. Να μην πάψουμε να αναλαμβάνουμε δράση εναντίον της κοροϊδίας και του εκφοβισμού και της βίας κάθε είδους. Να μην περιμένουμε απ’ τους άλλους να κάνουν την αλλαγή, αλλά να την κάνουμε πρώτοι εμείς. Να μάθουμε να βλέπουμε τα θετικά των άλλων, κι όχι τα αρνητικά τους, κι αν καιγόμαστε τόσο να τους πούμε μια κουβέντα, αυτή να είναι καλή, να ‘χει σκοπό να τους τονώσει το ηθικό.\nΔεν είναι δύσκολο. Είναι απαραίτητο.\nΔημοσιεύθηκε την 15 Ιουνίου 2020 10 Ιουλίου 2020 από monogrammael\nΌλοι νομίζουν ότι ξεκίνησε με μια δίαιτα. Όλοι το θεώρησαν ένα καπρίτσιο που παρατράβηξε, μια παράλογη εμμονή, φταίξιμο του χαρακτήρα μου. Συνέχεια σχόλια του τύπου: “Πώς κατάντησες έτσι Έρη;” από γονείς και συγγενείς. Tο μπερδευτικό “μοντελάκι έγινες αλλά φτάνει πια κοπέλα μου, να τρως” άλλοι. “Πώς διατηρείσαι τόσο αδύνατη;” οι φίλες μου. “Πρέπει να πάρεις” κάτι γνωστοί.\nΚαι στο μέσο όλων αυτών των παρακλήσεων, απαιτήσεων κι απόψεων, ένα κορίτσι που κάποτε είχε κατακριθεί για το βάρος του, είχε συνδέσει το φαγητό με την ενοχή και μισούσε το σώμα του. Που ακόμη δεν έβλεπε στον καθρέφτη κάποια πολύ αδύνατη. Που πίστευε πως άξιζε μόνο στα μαθήματα, στη διανόηση, άλλα ως εκεί. Ρούχα, περιποίηση, θηλυκότητα; Συναισθηματισμοί και εγγύτητα; Αδυναμίες!\nΜια άριστη μαθήτρια, με γονείς που τη λατρεύουν, κοινωνική ως ένα βαθμό, αλλά ποτέ αρκετά τολμηρή για κάτι νέο. Που πάντα συγκρινόταν με τους άλλους, εκείνους που θεωρούσε “τον μέσο όρο”, ενώ στην πραγματικότητα ζήλευε και αποζητούσε λίγη από τη μετριότητά τους. Το δικαίωμα του “να είσαι, να υπάρχεις”. Απλά αυτό.\n“Πότε ακριβώς θα είμαι αρκετά καλή για εσάς;” σκεφτόμουν. Και δεν ήταν το μόνο. Ατελείωτες ώρες έχουν ξοδευτεί από την ζωή μου, στο να προγραμματίζω το διατροφικό πλάνο της επομένης. Στο να ψάχνω σε 100 διαφορετικούς θερμιδομετρητές πόσο θα μου κοστίσει ένα μήλο. Στο να ζυγίζομαι και να νιώθω την αυτοπεποίθηση στα ύψη – ή στα τάρταρα. Κι όλο αυτό, να μην τελειώνει ποτέ.\nΟ φαύλος κύκλος σε μια επανάληψη που μου ρουφάει την ψυχή, τη διάθεση, τη ζωή. Η ευτυχία που πίστευα πως είχα στο τσεπάκι ούσα πλέον στο small, να μην έρχεται. Στον καθρέφτη μια ξένη, που ταυτόχρονα αγαπώ και μισώ.\nΣτέρνο, ώμοι και χέρια κοκαλωμένα, οστά της λεκάνης που ψηλαφώ κάθε πρωί για να δω αν πετάνε αρκετά. Πόση αγαλλίαση – άλλη μια μέρα αδύνατη. Με τι κόστος; Καιρός χαμένος, απόλαυση μηδέν, αποξένωση, καυγάδες με γονείς. Σχόλια για το πόσο αδύνατη είμαι, που από τη μία με κάνουν να χαίρομαι κι από την άλλη να φοβάμαι. Υπεραπασχόληση με το φαγητό και τη μαγειρική. Ζαλάδες, αρρυθμίες, κόπωση, πόνος στα κόκαλα. Περίοδος κομμένη. Ρούχα που δεν αποκαλύπτουν πολλά. Έρωτας; Σεξουαλικότητα; Όχι. Υπέρ-ανάλυση των πάντων και ενοχές; Καθημερινά. Συνέχεια. Μια σχεδόν μη – γυναίκα. Ένα μικρό κοριτσάκι που θέλει να το αφήσουν ελεύθερο.\nΜε τον καιρό όμως έμαθα πως μου αξίζει μια ζωή όπως την ονειρεύομαι. Έμαθα να αγαπάω το ποια είμαι, να το σέβομαι και να το απολαμβάνω. Κατάλαβα ότι η ευτυχία, μια υγιής ζωή, ο έρωτας, οι φιλίες, η εμπιστοσύνη, η αγάπη, μου αξίζουν!\nΞέρω πώς νιώθεις, γιατί το ένιωσα κι εγώ. Όπου κι αν βρίσκεσαι εκεί έξω, μην ξεχνάς ότι υπάρχουν άτομα που σε νοιάζονται και άνθρωποι που μπορούν πραγματικά να σε βοηθήσουν, όσο κλισέ κι αν ακούγεται αυτό. Και είναι κλισέ γιατί ισχύει! Η ευτυχία κι η ικανοποίηση δε χρειάζεται να πονούν. Δε μετριούνται σε κιλά. Και σίγουρα δεν ανθίζουν πίσω από κλειστές πόρτες, κοιτάγματα σε καθρέφτες και αυτοτιμωρία.\nΟ δρόμος της ανορεξίας είναι ένας δρόμος σκληρός και άσχημος. Βαθιά μοναχικός. Και καταδικασμένος σε θάνατο. Βιολογικό και πνευματικό. Μια ζωή σε περιμένει εκεί έξω και μπορεί ΠΡΑΓΜΑΤΙΚΑ να γίνει φανταστική, όμορφη, περιπετειώδης και συναρπαστική! Μπορεί τώρα να μοιάζει σαν να βρίσκεσαι σ’ ένα φριχτό αδιέξοδο. Δεν ισχύει όμως. Βρες το κουράγιο κι άπλωσε το χέρι. Νιώσε την ελπίδα ξανά κι άσε την αγάπη και την ανθρωπιά να ζεστάνουν την καρδιά σου που τη νιώθεις νεκρή.\nΜπορείς! Δε μιλάω λέγοντας μεγάλα λόγια – όσο κι αν έτσι σου ακούγεται… Θα πάρει καιρό σαφώς. Είναι μια ασθένεια με συμπεριφορές που ξαναγυρνούν. Αν όμως καταφέρεις να καταλάβεις ότι η φωνή μέσα σου είναι λάθος, αν κατανοήσεις ότι πέρα από το μαύρο γύρω σου υπάρχει σωτηρία κι ότι δεν είναι τόσο δύσκολο ν’ αλλάξεις, τότε έχεις κάνει ήδη την αρχή για να παλέψεις. Και να νικήσεις!\nΔημοσιεύθηκε την 6 Ιουνίου 2020 από monogrammael\nΌσο μεγαλώνουμε, τόσο περισσότερο αναπολούμε τα παιδιά που ήμασταν κάποτε, την ανεμελιά που είχαν εκείνα τα χρόνια, τον αυθορμητισμό μας και τη ζωντάνια που δεν έλειπε στιγμή από μέσα μας.\nΘυμάσαι με πόσα απλά -φαινομενικά- πράγματα ενθουσιαζόμασταν; Μ’ ένα νέο παιχνίδι, με μια αγκαλιά, με μια νέα λέξη που μάθαμε ή απλώς μ’ ένα χαμόγελο που θα μας χάριζε κάποιος.\nΌσο μεγαλώνεις, τόσο θέλεις να γυρίσεις πίσω και παρ’ ότι μπορεί όλοι να λένε ότι μεγάλωσες και δε σε αγγίζουν πια αυτά που σ’ άγγιζαν παλιά, εσένα τ’ αγαπημένα σου βράδια, είναι τα οικογενειακά. Αυτά τα βράδια, που θα καθίσεις με τους γονείς σου χαλαρά στον καναπέ για να δείτε μια ταινία και να τη σχολιάσετε μέχρι δακρύων ή να παίξετε ένα επιτραπέζιο φωνάζοντας -πάντα με άφθονο γέλιο- για το ποιος κέρδισε ή ποιος έκλεψε στο παιχνίδι. Ναι, αυτά τα βράδια είναι που λείπουν σ’ όλους μας και δε νιώθουμε ποτέ αρκετά μεγάλοι, ώστε να τα ξανά κάνουμε γιατί ακόμη και σήμερα, παραμένουν τ’ αγαπημένα μας βράδια.\nΈχουν κάτι από μαγεία αυτές οι οικογενειακές συγκεντρώσεις. Το ξέρεις κι εσύ και το νιώθεις κάθε φορά που πραγματοποιείται μια τέτοια οικογενειακή βραδιά. Μπορεί το γάλα ν’ αντικαταστάθηκε με κρασί και τα υγιεινά φαγητά που έφτιαχνε η μαμά σου, με πίτσες, αλλά αυτά που μπορείτε να συζητήσετε έγιναν πολλά περισσότερα.\nΜην ξεχνάς όμως ότι όσο και να μεγαλώνεις, ο αριθμός της ηλικίας σου, όση ανεξαρτησία και δύναμη και να αποκτήσεις στη ζωή σου, γι’ αυτούς θα είσαι πάντα το παιδάκι που δε θα μεγαλώσει ποτέ, δυστυχώς ή ευτυχώς. Κι αν τυχόν δουν δάκρυα στο πρόσωπό σου, θα κινήσουν γη κι ουρανό για να σου χαρίσουν την ευτυχία που κάποιος σου στέρησε.\nΤα οικογενειακά βράδια σου θυμίζουν ποιος είσαι, πού πατάς και πού θέλεις να πας. Στην πορεία του να γίνεις όλα αυτά που είσαι σήμερα, είναι λογικό κάπου να έχασες το δρόμο και να ξέχασες τι ήθελε εκείνο το μικρό παιδάκι καθώς μεγάλωνε -και φυσικά δεν εννοούμε τις απαιτήσεις σου για παγωτό, αλλά τις απαιτήσεις σου ως άνθρωπος. Εκείνες τις βραδιές το ξανά βρίσκεις και ξανά συστήνεστε από την αρχή, για να σου δώσει όλη αυτή τη δύναμη που έχεις ανάγκη κι έχασες, για να σου θυμίσει ότι οι δυο άνθρωποι που σε κοιτάζουν με λατρεία όσο εσύ σκέφτεσαι προς τα πού θα κουνήσεις το πιόνι σου, είναι οι μόνοι άνθρωποι που θα σταθούν πλάι σου ως βράχοι και θ’ αντέξουν τα πάντα. Είναι οι μόνοι που ό,τι και να κάνεις, όσα λάθη ή σωστά, δε θα χάσουν ποτέ την πίστη τους σ’ εσένα.\nΜπορεί ν’ ακούσεις ότι αυτά τα βράδια είναι βαρετά και ξενέρωτα και τι στο καλό είσαι, κάνα μωρό για να επιλέγεις να καθίσεις σπίτι με τους γονείς σου από το να βγεις με τους φίλους σου για ποτάρες; Ξέρεις όμως ότι δεν είναι έτσι. Όσο μεγαλώνεις εσύ, τόσο μεγαλώνουν κι οι δικοί σου. Όση ανάγκη έχεις εσύ να νιώσεις ότι είναι δίπλα σου ό,τι και αν γίνει, άλλη τόση το έχουν κι αυτοί.\nΦώναζες και γκρίνιαζες σε μικρή ηλικία, να έρθει η στιγμή που θα φύγεις μακριά τους για να κάνεις τη ζωή σου. Και τώρα που έφυγες κι έκανες όσα ήθελες, δε βλέπεις την ώρα να οργανώσετε τα οικογενειακά αυτά βράδια, προκειμένου να θυμηθείς πώς ήταν να είσαι παιδί προστατευμένο από την οικογενειακή θαλπωρή, μακριά απ’ όλα αυτά που σε αγχώνουν και σε πληγώνουν.\nΒάλσαμο για την καρδούλα σου οι οικογενειακές βραδιές και σου χαρίζουν την ικανότητα ν’ απαντήσεις στο αν το παιδί που έχεις μέσα σου, χαίρεται για το παιδί που έχεις γίνει έξω σου!\nΔεν είμαστε οι γονείς μας και δε θα κάνουμε ούτε τα ίδια λάθη, ούτε τα ίδια σωστά. Αλλά στην τελική, είναι η δομή της οικογένειας που φτιάχνει τον τόσο ισχυρό δεσμό, που πάντα θα θέλεις να επιστρέφεις εντός του.\nΠίτσα, κρασάκι κι οικογένεια λοιπόν, είναι, ήταν και θα είναι το καλύτερο Σαββατόβραδο.\nΔημοσιεύθηκε την 1 Ιουνίου 2020 από monogrammael\nΝα προσπαθείς να εκδηλώνεις τα συναισθήματά σου\n«Να προσπαθείς να εκδηλώνεις τα συναισθήματά σου, ώστε αυτά που θέλεις να μπορέσεις και να τα αποκτήσεις. Μίλα, τότε!»\nΜία φράση τόσο απλή, μα τόσο δύσκολη στην πράξη. H κλασσική στερεότυπη φράση που προσπαθεί να σε ενθαρρύνει και που θα στην πει ο καθένας που προσπαθεί να σε βοηθήσει. Θα σκέφτεσαι πως και να ήθελες να το αποφύγεις, ακόμα και το σύμπαν σου φωνάζει πως πρέπει επιτέλους να βρεις λέξεις.\nΚατσουφιάζεις και ξεφυσάς. Άσχημος ο θόρυβος στο μυαλό σου αλλά εσύ συνεχίζεις να τον αγνοείς. Θεωρείς πως όλα είναι μια ψευδαίσθηση και πως είσαι υπερβολικός. Λες «όχι» στον εαυτό σου, ενώ θέλεις τόσο πολύ να φωνάξεις πως τον θέλεις και να ξεκινήσουν γύρω σου όλα να λάμπουν. Να τρέξεις να πεις πως διακρίνεις τη φλόγα στα μάτια του και είσαι έτοιμος να ζήσετε τα πάντα μαζί.\n«Πολύ ωραία τα λες μυαλουδάκι μου, αλλά υπάρχει ένα πρόβλημα», και η όμορφη συζήτηση με τον εαυτό σου ξεκινάει να κάνει τα πράγματα ακόμη πιο περίπλοκα. Αρχικά, σκέφτεσαι πως δεν μπορείς να τα πεις αυτά κοιτάζοντας το πρόσωπο στα μάτια. Δε θα μπορέσεις να βγάλεις μιλιά. Καλύτερα να μην το επιχειρήσεις. Είτε είσαι άνδρας είτε γυναίκα, εδώ αρχίζουν τα δύσκολα. Η αμφιβολία για τα συναισθήματα του άλλου έχει ως αποτέλεσμα να κάνεις αρκετά βήματα πίσω και να στέκεσαι σαν θεατής παρατηρώντας τη δική σου ζωή.\nΠνίγεις τα συναισθήματά σου σε μια κουταλιά νερό. Κάνεις το απλό να φαίνεται ακατόρθωτο. Και βέβαια νιώθεις χάλια, γεμάτος σκέψεις και με πράξεις μηδενικές. Έχεις αναρωτηθεί γιατί το κάνεις αυτό στον εαυτό σου; Γιατί να μην κάνεις κάτι που θέλεις μόνο και μόνο επειδή φοβάσαι;\nΚι η ειρωνεία βρίσκεται μόνο στο μυαλό σου. Στη μάχη της λογικής με το συναίσθημα. Αυτή η φωνή που σου ψιθυρίζει να ρισκάρεις για όσα νιώθεις και να μιλήσεις, καταπιέζεται από τα «δεν πρέπει» του μυαλού σου.\nΤοποθετείς τον εαυτό σου σε ένα λαβύρινθο που έχεις βρει την έξοδο κινδύνου, όμως σε φοβίζει το φως που αντανακλά και σε τυφλώνει. Επιχειρείς να κάνεις βήματα προς τα εμπρός, αλλά ο φόβος σε ταράζει και σε τραβά προς τα πίσω. Και το δίλημμα είναι να τα παρατήσεις ή να ρισκάρεις για να σωθείς.\nΚάτι τέτοιο συμβαίνει και με τις σκέψεις που έχεις για εκείνον που σε ενδιαφέρει. Ίσως μιλάτε και βρίσκεσαι στη φάση που το πράσινο φως αναβοσβήνει και σε περιμένει να ενδώσεις. Μπορεί να πιστεύει πως εσύ βλέπεις τα πράγματα τόσο αδιάφορα -ή τουλάχιστον προσπαθείς να μην τα δεις ως έχουν. Και μάντεψε ποιος κάνει κακό σε ποιον.\nΌλα ξεκινούν με μια βαθιά ανάσα. Συνεχίζουν με θάρρος και με το βλέμμα καρφωμένο απευθείας στα μάτια. Είναι το θάρρος των δέκα δευτερολέπτων για να πεις ένα «σε θέλω» που ίσως αλλάξει τη ζωή σου. Μπορεί προς το καλύτερο, έχοντας διεκδικήσει το πρόσωπο που ήθελες, αλλά ίσως υπάρξουν αρνητικά αποτελέσματα όταν πάρεις το ρίσκο και μάθεις την αλήθεια. Μόνο η ήττα θα σε πάει παρακάτω, σε καμία περίπτωση, όμως, η υποχώρηση.\nΝα εκφράζεις τα συναισθήματά σου για το πρόσωπο που σε κάνει χαρούμενο μ’ εκείνο το χαμόγελο που λάμπει με τη ματιά που μόνο εσύ μπορείς να καταλάβεις τι εννοεί. Θα έχεις πάρει την ευθύνη στα χέρια σου και θα είσαι περήφανος που ρίσκαρες και τελικά είσαι νικητής. Κι αφού έχει ξεθολώσει το μυαλό σου κι έχουν φύγει οι σκέψεις που σε έπνιγαν, βρίσκεσαι στη θέση να συνειδητοποιείς πως η ζωή θα σε φέρει στη ρουλέτα της με ρίσκο τις αυτόβουλες επιλογές. Θα σου δώσει το ποντάρισμα, αλλά η τύχη δε θα έρθει από μόνη της. Εσύ θα την καθορίσεις. Με τις επιλογές σου, με το να ρισκάρεις χωρίς να σε νοιάζει τι θα γίνει.\nΜια στιγμή θάρρους αλλάζει τα πάντα σε δευτερόλεπτα. Ανθρώπους, συναισθήματα, καταστάσεις, ζωές. Διεκδικείς για να έχεις, αποκτάς για να προσέχεις, ζεις για να αγαπάς. Όμορφες οι στιγμές που είσαι αγκαλιά με εκείνον που η ζωή εμφάνισε την κατάλληλη στιγμή, στον κατάλληλο τόπο και με τον κατάλληλο τρόπο, φέρνοντας τα πάνω-κάτω. Ένιωσες όσα στα αλήθεια σκέφτηκες και έπραξες τόσα για να τα αποκτήσεις. Λίγο δεν είναι…\nΓια μένα είσαι σημαντική, όσα χρόνια κι αν περάσουν\nΓια μένα είσαι σημαντική.\nΚι ας μη στο ‘χω πει ποτέ.\nΚι ας το θεωρώ αυτονόητο, κι ας πιστεύω πως σίγουρα το ξέρεις.\nΜε ‘χεις δει στις καλές μου και στις μαύρες μου. Όταν έχω διάθεση μπορώ να σε κάνω να γελάς κι όταν πάλι δεν έχω, μπορεί να μην απαντήσω καν στα μηνύματά σου. Πάνω στα νεύρα μου, έχει τύχει να ξεσπάσω σε σένα, ενώ σε περιόδους που περνάω καλά ή δε θέλω να δω κανέναν, έχω χαθεί και σ’ έχω αφήσει να πιστεύεις αυθαίρετα πως σ’ έχω ξεχάσει. Δε βρισκόμαστε κάθε μέρα και δεν περνάμε άπειρες ώρες μαζί. Μπορεί να μην ξέρεις πόσο ευαίσθητη, γλυκιά, ρομαντική ή νευρόσπασμα μπορώ να γίνω, μιας και δε με ζεις όλη μέρα στην πραγματικότητα, κι όμως, με ξέρεις περισσότερο απ’ όσο νομίζεις.\nΓια μένα δεν είσαι μια απλή φίλη. Είσαι η φίλη που έχει καταφέρει να διεισδύσει στα ενδότερα μου. Έχεις κερδίσει την εμπιστοσύνη μου και να μην έχω δεύτερες σκέψεις κάθε στιγμή που πρόκειται να σου εξομολογηθώ κάτι. Έχεις καταφέρει να τρέχω σαν μικρό παιδί να μοιραστώ μαζί σου τη χαρά μου, ώστε να τη νιώσω πιο έντονα, ή τη θλίψη μου, ώστε να φύγει ένα βάρος από πάνω μου.\nΔεν μετράει, τελικά, και τόσο η φυσική παρουσία των ανθρώπων, μα το σημαντικότερο είναι ποιος εγκέφαλος μπορεί να συντονιστεί με το δικό σου, τη στιγμή που τον χρειάζεσαι. Σε ποιόν έχεις επιλέξει να ανοιχτείς, ακόμα κι αν δε σας ενώνει κάποιος δεσμός -αίματος ή ερωτικός- και ποιος θεωρείς πως είναι ικανός να δείξει την κατανόηση που χρειάζεσαι.\nΚαι να σου πω και κάτι που από κοντά δεν πρόκειται να ακούσεις ποτέ; Σε θαυμάζω. Γι’ αυτό που είσαι. Για το ήθος σου, για την ακεραιότητα του χαρακτήρα σου. Και για τη γλύκα που βγάζεις χωρίς καν να το προσπαθήσεις… Και ξέρεις ποιο είναι το πιο τέλειο σ’ όλο αυτό; Ότι εγώ δεν προσπαθώ για τίποτα. Δεν καταβάλλω προσπάθεια για να μείνεις, δε χρειάζεται να σε παρακαλέσω και –ακόμα κι αν ακούγεται ειρωνεία– δε σου ‘χω πει ποτέ ένα «ευχαριστώ», έτσι για τους τύπους.\nΌποτε σηκώσω το τηλέφωνό μου, είσαι εκεί να απαντήσεις στην κλήση μου. Έχεις πάντα χρόνο ακόμα κι αν οι υποχρεώσεις σου σε τρέχουν και δεν προλαβαίνεις. Δε μου το ‘κλεισες ποτέ προφασιζόμενη μια ηλίθια δικαιολογία και δε μου πες ποτέ τα μεγάλα λόγια που ακούω περί φιλίας μοναδικής που κρατάει χρόνια σαν καλοπληρωμένη κολόνια.\nΔε ζητάς και δε βροντοφωνάζεις τι μου δίνεις. Δεν έχεις ανάγκη τα όμορφα λόγια μου κι όμως εγώ ένιωσα ξαφνικά την ανάγκη να τα ξεστομίσω. Να σου πω πως, ναι, είσαι σημαντική. Πως χωρίς εσένα σίγουρα θα ζούσα, μα με εσένα η ζωή μου είναι ακόμα πιο όμορφη. Δεν είναι ανάγκη να σε βλέπω όλη την ώρα για να σου πω πως η ύπαρξή σου ομορφαίνει τη δική μου.\nΕίσαι η αδερφή που πάντα ήθελα να έχω.\nΜία από τους καλύτερους φίλους που θα μπορούσα να έχω ποτέ.\nΕίσαι σίγουρα η καλύτερη.


Νιγηρία: Πάγωμα των αυξήσεων στο πετρέλαιο – μια μερική, αλλά σημαντική νίκη - Ξεκίνημα\nΝιγηρία: Πάγωμα των αυξήσεων στο πετρέλαιο – μια μερική, αλλά σημαντική νίκη\nΤο άρθρο που ακολουθεί είναι βασισμένο σε δελτίο τύπου της οργάνωσης Επαναστατικό Σοσιαλιστικό Κίνημα (Revolutionary Socialist Movement – RSM) στη Νιγηρία\nΤο τελευταίο διάστημα ο Νιγηριανός λαός δίνει μια σημαντική μάχη ενάντια στις πολιτικές λιτότητας της κυβέρνησης της χώρας, που επιχειρεί να καταργήσει τις επιδοτήσεις στα καύσιμα που δικαιούνται τα νοικοκυριά και να αυξήσει ακόμη περισσότερο τις τιμές τους. Το τελευταίο διάστημα το κίνημα στη Νιγηρία προετοίμαζε συγκεντρώσεις διαμαρτυρίας σε ολόκληρη τη χώρα, με τους εργαζόμενους και τα φτωχά στρώματα να μπαίνουν μπροστά στον αγώνα, πετυχαίνοντας μάλιστα μια πρώτη σημαντική νίκη.\nΠάγωμα των αυξήσεων και της κατάργησης των επιδοτήσεων\nΌπως ανακοίνωσε η Υπουργός Οικονομικών της χώρας Ζέιναμπ Αχμέντ (Zainab Ahmed):\n«Η κυβέρνηση της Νιγηρίας δηλώνει ότι θα διατηρήσει τις επιδοτήσεις καυσίμων επ’ αόριστον και θα εργαστεί για την τροποποίηση του προϋπολογισμού του 2022, ώστε να προβλεφθούν κονδύλια για τον σκοπό αυτό».\nΑντίστοιχη ήταν και η ανακοίνωση για τις τιμές των καυσίμων, των οποίων η αύξηση αναβάλλεται, με σκοπό βέβαια να εφαρμοστεί στο μέλλον. Η Υπουργός Οικονομικών συμπλήρωσε στην παραπάνω δήλωση ότι η κυβέρνηση έχει συνειδητοποιήσει ότι ο χρόνος της σχεδιαζόμενης κατάργησης της επιδότησης είναι «προβληματικός» και θα επιδεινώσει τα προβλήματα των Νιγηριανών. Βέβαια αυτή η «συνειδητοποίηση» είναι αποτέλεσμα της μαζικής οργής στην κοινωνία και του φόβου ότι θα μπορούσε να μαζικοποιήσει σημαντικά τις σχεδιαζόμενες κινητοποιήσεις και όχι κάποια ξαφνική επιφοίτηση ή ενσυναίσθηση που ήρθε στα κυβερνητικά στελέχη.\nΕπιπλέον, στη συνέχεια διευκρινίστηκε από τον Υφυπουργό Πετρελαϊκών Πόρων Τ. Σίλβα (T. Sylva) ότι η κατάργηση της επιδότησης καυσίμων θα αναβληθεί για δεκαοκτώ μήνες. Το πάγωμα του μισητού μέτρου επομένως, έχει ημερομηνία λήξης και δεν είναι «επ’ αόριστον» όπως αρχικά υποσχέθηκε η Υπουργός.\nΟ Σίλβα μάλιστα είπε ότι αυτή η παράταση δίνεται προκειμένου να δοθεί χρόνος για να προετοιμαστεί το έδαφος, ώστε να «αμβλυνθούν οι επιπτώσεις» από την κατάργηση των επιδοτήσεων καυσίμων.\nΜια προσωρινή, αλλά σημαντική νίκη\nΠρόκειται, επομένως, για μια σημαντική, αν και μερική και προσωρινή νίκη. Είναι αναμφίβολα το αποτέλεσμα της εξαγγελίας της πανεθνική διαμαρτυρίας της 27ης Ιανουαρίου σε όλες τις επαρχίες της χώρας, αλλά και της μεγάλης κινητοποίησης που είχε καλεστεί για την 1η Φλεβάρη στην πρωτεύουσα Αμπούτζα.\nΤο πάγωμα των μέτρων από την κυβέρνηση οδήγησε τις συνδικαλιστικές ηγεσίες στο να αναστείλουν τις κινητοποιήσεις. Η στάση αυτή ωστόσο κρύβει σοβαρούς κινδύνους, καθώς η αναστολή της κατάργησης των επιδοτήσεων και των αυξήσεων στα καύσιμα είναι προσωρινή.\nΜια κοινωνία στο όριο της επιβίωσης\nΜε βάση τα παραπάνω, το κίνημα στη Νιγηρία χρειάζεται να βρίσκεται σε επαγρύπνηση. Επιπλέον, οι Νιγηριανοί εργαζόμενοι, οι άνεργοι, η νεολαία, έχουν πολύ περισσότερους λόγους για να βγουν στον δρόμο. Μπορεί οι σχεδιαζόμενες αυξήσεις να πάγωσαν, έχουν όμως ήδη προηγηθεί μεγάλες αυξήσεις στους λογαριασμούς του ρεύματος, σε βαθμό πολύ μεγαλύτερο από αυτόν που μπορούν να αντέξουν τα φτωχά νοικοκυριά, ενώ παράλληλα έχουμε μια τεράστια αύξηση στην τιμή του φυσικού αερίου. Ενδεικτικά, στην αρχή της κυβερνητικής θητείας η τιμή των καυσίμων ήταν στα 95 Νάιρα (0,2 ευρώ) και σήμερα, μετά από δύο δόσεις αυξήσεων, ο νιγηριανός λαός πληρώνει 165 Νάιρα (0,35 ευρώ).\nΌλα τα παραπάνω έχουν υποβαθμίσει σοβαρά το βιοτικό επίπεδο του νιγηριανού λαού. Ο κατώτατος μισθός των 33.000 Νάιρα (κοντά στα 70 ευρώ) ο οποίος είναι ήδη πολύ κάτω από τις κοινωνικές ανάγκες, ροκανίζεται από τον ρυθμό του πληθωρισμού. Επιπλέον, σε επτά επαρχίες της χώρας δεν έχει ακόμη αρχίσει να πληρώνεται ολόκληρος ο κατώτατος μισθός, παρά το γεγονός ότι ο σχετικός νόμος υπογράφηκε πριν από τρία χρόνια!\nΑνάγκη για επαγρύπνηση και κλιμάκωση!\nΈτσι, όπως τονίζει και το RSM, η ανάγκη για συνέχιση του αγώνα για την πλήρη εφαρμογή του κατώτατου μισθού σε όλη τη χώρα, πρέπει να συνδυαστεί με τη μάχη για την οριστική ακύρωση όλων των σχεδίων για την κατάργηση της επιδότησης καυσίμων και της περαιτέρω αύξησης των τιμών στην ενέργεια.\nΕίναι σημαντικό να επαναλάβουμε ότι η «κρίση» στον πετρελαϊκό τομέα την οποία χρησιμοποιεί ως δικαιολογία η κυβέρνηση, είναι αποτέλεσμα της διαφθοράς, της κακοδιαχείρισης και της ιδιωτικοποίησης του τομέα της ενέργειας. Στα κέρδη των μεγάλων πετρελαϊκών εταιρειών δεν υπάρχει καμία κρίση!\nΕίναι επομένως απαραίτητο για το κίνημα να βάζει στόχο την εθνικοποίηση του ενεργειακού τομέα και όλων των βασικών τομέων της οικονομίας, το πέρασμά τους στα χέρια των εργαζομένων και της κοινωνίας, από την παραγωγή μέχρι τη διανομή. Προκειμένου όμως να έχουν επιτυχία αυτές οι μάχες, ο νιγηριανός λαός χρειάζεται συνδικαλιστικές ηγεσίες πραγματικά έτοιμες για μάχη και έναν πολιτικό φορέα που θα παλεύει για τα δικαιώματα και τις ανάγκες του.\nΠροηγούμενο άρθροΜε αφορμή τις τοξικολογικές: Να σταματήσει η συγκάλυψη!\nΕπόμενο άρθροΔολοφονία Άλκη: Το πρόβλημα είναι μέσα σε συνδέσμους, ΠΑΕ και το σύστημα που γεννά βία


Γυρίσματα σπίτια | January 2020\nΠώς να πάρει Χρηματοδότηση Semi Truck\nΕπιλογή Συντάκτη January 23,2020\nΚύριος Γυρίσματα σπίτια\n25 Συμβουλές έργου Κουζίνας για Fix και Flips\nΟι κουζίνες είναι ένα από τα πιο χρησιμοποιημένα δωμάτια σε ένα σπίτι. Η τοποθέτηση μιας κουζίνας για να γίνει πιο λειτουργική και να φανεί πιο ελκυστική είναι σημαντική για την επιδιόρθωση και τα πτερύγια επειδή προσθέτει αξία στην επένδυσή σας. Σε αυτό το άρθρο, θα σας δείξουμε τα πιο χρήσιμα σχέδια κουζίνας για ακίνητα και κτυπήματα που θα σας βοηθήσουν να αυξήσετε το δυναμικό κέρδους σας.\n25 Μεγαλύτερο σπίτι αναστρέφει τα λάθη που πρέπει να αποφύγετε από τους επαγγελματίες\nΤα σπίτια δεν είναι τόσο απλά όσο αυτά που βλέπετε στην τηλεόραση. Υπάρχουν πολλά πράγματα που μπορεί να πάει στραβά, ειδικά για άπειρους σπιτάκια. Είναι σημαντικό να μαθαίνετε από τις εμπειρίες των άλλων για να αποφύγετε τις πιο συνηθισμένες παγίδες των fix-and-flips. Για να βοηθήσουν, αυτοί οι εμπειρογνώμονες μοιράζονται τα μεγαλύτερα σφάλματα που στρέφουν τα σπίτια που πρέπει να αποφεύγουν οι επενδυτές\n32 Pro Συμβουλές για το πώς να αναστρέψετε ένα σπίτι για μέγιστο κέρδος\nΤο Fix-and-flip επενδύοντας σε ακίνητα μπορεί να είναι τόσο επικίνδυνο και ανταμείβοντας. Δεν είναι τόσο απλό όσο η αγορά ενός φτηνού σπιτιού, η ανακαίνισή του και η πώληση του μέσα σε 90 ημέρες. Υπάρχουν πολλά πράγματα που πρέπει να μάθετε για να κάνετε ένα επιτυχημένο flip. Για να βοηθήσουμε, ζητήσαμε από τους εμπειρογνώμονες να μοιραστούν τις συμβουλές τους σχετικά με το πώς να γυρίσουν ένα σπίτι για μέγιστο κέρδος.\n25 Fix & Flip Έργα που πρέπει να αποφύγετε από τους επαγγελματίες\nΟι πιο επιτυχημένες ανατροπές είναι εκείνες που επιλέγουν έργα ανακαίνισης που μεγιστοποιούν την κερδοφορία. Ωστόσο, η επιλογή των λανθασμένων έργων μπορεί να φάνε το κόστος σας και να μειώσει την απόδοση της επένδυσης (ROI) του έργου fix and flip. Μιλήσαμε με τους επαγγελματίες και βρήκαμε τα κορυφαία σχέδια διορθώσεων και flip για να αποφύγετε εάν θέλετε πραγματικά να κερδίσετε ένα κέρδος.\nAnderson ZurMuehlen & Co., Κριτικές και υπηρεσίες υπολογιστών\nΠιστώσεις φόρου επένδυσης για καναδικές επιχειρήσεις\nΤι είναι οι δεδουλευμένες υποχρεώσεις;\nΠαθητικό εισόδημα: Πώς να κερδίζετε περισσότερα και να εργάζεστε λιγότερα\nΚατάλογος Εταιρειών: MLM / Network Marketing\nΟι ανεξάρτητοι συγγραφείς έχουν τόσα πολλά είδη γραφής για να διαλέξουν. Για να γίνει η καλύτερη επιλογή, θα πρέπει να έχετε μια βασική κατανόηση του τι είναι εκεί έξω. Ποια ανεξάρτητα είδη γραφής πρέπει να επιλέξετε; Το είδος λέξης χρησιμοποιείται συχνότερα για την ταξινόμηση των μέσων με βάση τα επαναλαμβανόμενα μοτίβα και εξαρτήματα. Εντούτοις, σε ευρεία γκάμα, όπως για παράδειγμα "μυθιστοριογραφία", θα βρείτε πολλά υπο-είδη για τα οποία πρέπει να ληφθεί υπόψη. Διαβάστε Περισσότερα\n27 Ακίνητα Αστεία Το καλύτερο από τα καλύτερα!\nΈνας οδηγός για την πρόληψη της κλοπής του λιανικού εμπορίου ή του κλοπισμού\nhttps://vayongroup.com el.vayongroup.com © Γυρίσματα σπίτια 2020


6 λόγοι που αγαπάω την Αθήνα - Little Hope Flags\nHome\tCHECKLISTS\t6 λόγοι που αγαπάω την Αθήνα\nby Alceste November 7, 2019\nΗ σχέση μου με την Αθήνα είναι μια σχέση τρελής αγάπης και ανείπωτου μίσους. Είναι στιγμές που λατρεύω τον απίστευτο χαρακτήρα της, σαν έφηβη που κάνει την επανάσταση της, και άλλες που αντιπαθώ αυτό το αστικό γκρι της που με πνίγει.\nΗ Αθήνα είναι η πόλη των αντιθέσεων, αλλά όσο κι αν δε μου αρέσει κάποιες στιγμές, οι λόγοι που την αγαπάω κάπως καταφέρνουν πάντα να υπερισχύουν.\nΑυτοί είναι λοιπόν οι 6 λόγοι που αγαπάω την Αθήνα.\nΜπορείς να το ακούσεις, αντί να το διαβάσεις, πατώντας το play!\nΝαι, ναι, ξέρω, θα γουρλώσεις τα μάτια διαβάζοντας αυτή τη φράση. Γιατί η Αθήνα σίγουρα δεν είναι από αυτές τις πόλεις που σε εντυπωσιάζουν με τα νεοκλασικά κτίρια της ή τις μοντέρνες πολυκατοικίες της, και ούτε καν με τις μεγάλες λεωφόρους των πολλαπλών λωρίδων. Όμως κάθε φορά που βρίσκομαι στο (βρώμικο και πυκνοκατοικημένο) Παγκράτι, δε μπορώ να μη χαζέψω μερικές από τις παλιές πολυκατοικίες με τα σκαλιστά μπαλκόνια και τα ψηλοτάβανα σαλόνια που με προκαλούν να κρυφοκοιτάξω μέσα από τις λευκές κουρτίνες τους. Το ίδιο συμβαίνει φυσικά και στο κέντρο, με κάποια καλοδιατηρημένα κτίρια να κλέβουν τη δόξα. Τώρα τελευταία μάλιστα, με τη δραματική άνοδο των Air BnB θα συναντήσεις πολλά, πρώην εγκαταλειμμένα κτίρια, τα οποία έχουν ανακαινιστεί πλήρως και μοιάζουν με κάτι που θα έβλεπες στο Βερολίνο, το Λονδίνο, ή το Άμστερνταμ.\nΠλέον δεν ανήκω στην νιότη των 20άρηδων που βγαίνουν και ξενυχτάνε. Αυτή η πόλη είναι η καλύτερη να ζεις αν είσαι φοιτητής, με όλες αυτές τις επιλογές που σου προσφέρει. Ακόμα όμως και για εμάς, των πρώτων (δεύτερων και τρίτων) –άντα, υπάρχουν τόσα και τόσα μαγαζιά, για όλα τα γούστα και τις ορέξεις που κανείς δε μένει παραπονεμένος. Και το πιο ωραίο είναι πως δεν βαριέσαι ποτέ. Λίγο με την κουλτούρα του Instagram, λίγο με τον αυξανόμενο τουρισμό, και με το νέο αίμα που βγαίνει στην αγορά, η Αθήνα έχει γεμίσει με υπέροχα Instagram worthy μαγαζιά (όπως αυτό εδώ), που δεν υστερούν σε τίποτα σε σχέση με άλλες μεγάλες Ευρωπαϊκές πρωτεύουσες.\nΤο φαγητό της\nΌπως κάθε πρωτεύουσα που σέβεται τον εαυτό της, έτσι κι η Αθήνα είναι γεμάτη multi culti κουζίνες, εστιατόρια, και πάμπολλα street food. Θέλεις γαρίδες στο χέρι; Σου; Λουκουμάδες; Γκουρμέ Γιαπωνέζικο με θέα το Νιάρχος; Juicy burgers στο πόδι; Ή μοριακή κουζίνα; Ό,τι όρεξη κι αν έχει το στομάχι σου, η Αθήνα μπορεί να στο προσφέρει. Όπου κλείνει ένα μαγαζί, ανοίγει ένα φαγάδικο, κι ένας λαός που αγαπάει και τιμάει τόσο το φαγητό, είναι ένας λαός που ξέρει να εκτιμάει τη ζωή.\nΘυμάμαι πριν χρόνια, λέγαμε μεταξύ σοβαρού και αστείου με μια φίλη μου να κλείσουμε εισιτήρια για Λονδίνο για να δούμε live τους Florence and the machine. Τα σχέδια μας έμειναν στη σφαίρα της φαντασίας, αλλά τα’φερε έτσι η ζωή, που μερικά χρόνια μετά, η Florence έκανε όχι μία, αλλά τρεις (!) ολόκληρες συναυλίες στην Αθήνα, δύο εκ των οποίων στο μαγευτικό Ηρώδειο. Δεν είναι όμως μόνο το Ηρώδειο, που φιλοξενεί μοναδικές παραστάσεις, αλλά και η Πλατεία Νερού, το ΟΑΚΑ, το Εθνικό, η Λυρική, το Μέγαρο Μουσικής… Αναρίθμητοι καλλιτέχνες έχουν εμφανιστεί στις σκηνές της Αθήνας, και μπορεί να μην είμαστε ακόμα Βερολίνο, αλλά ο άρτος και τα θεάματα μας είναι πλούσια και για κάθε γούστο.\nΔεν υπάρχει περίπτωση να βρεθώ στο κέντρο και να μην βγάλω έξω το κινητό για μια φωτογραφία. Τα graffiti που στολίζουν τους τοίχους, οι εικαστικές παρεμβάσεις στα μικρά στενά του Ψυρρή, ακόμα και τα διάφορα pop-up events, χρωματίζουν τη μουντή Αθήνα και της δίνουν μια μοναδική, αμίμητη, αισθητική.\nΟι στιγμές της\nΗ απερίγραπτη ομορφιά του Υμηττού. Η θέα από το Ίδρυμα Σταύρος Νιάρχος. Και η κυκλαδίτικη ατμόσφαιρα των Αναφιώτικων. Το χαλαρωτικό μουρμούρισμα της φθινοπωρινής θάλασσας στη Γλυφάδα. Η οδήγηση στην Κατεχάκη την ώρα που πέφτει ο ήλιος, και η περατζάδα του Φλοίσβου. Αυτές οι στιγμές της, οι χαραγμένες στο μυαλό σαν φωτογραφίες polaroid γεμάτες χρώματα, ήχους, και συναισθήματα. Κάθε γωνιά της και μια στιγμή, μια ανάμνηση, ένα κομμάτι ζωής. Μια ανάσα που ίσα που ακούγεται πάνω από το θόρυβο της πόλης.\nΑθήνα. Τόσα πολλά να πεις που οι λέξεις δε φτάνουν. Σαν την πόλη σου τίποτα. Σαν το σπίτι σου κανένα άλλο μέρος στη γη.\nΕσύ γιατί αγαπάς (ή γιατί όχι;) την Αθήνα;\nΗ δύναμη των αλγόριθμων\nΜΑΡΙΑ ΠΑΡΑΣΚΕΥΟΠΟΥΛΟΥ (ΜΑΡΙΑ Π.) December 20, 2019 - 1:40 pm\nΤην αγαπώ αυτή την πόλη για όλα αυτά που περίεγραψες Άλκηστη και για πολλά περισσότερα.\nΔεν είναι πόλη αδιάφορη, αντιθέτως είναι μοναδική και ξεχωριστή απλώς θέλει την αγάπη και την προσοχή όλων για να πάρει στα μάτια όλων αυτό που της αξίζει πραγματικά.\nΑδιάφορη δε θα την έλεγε κανείς την Αθήνα, ή τουλάχιστον κανείς που τη ζει! Έχει τόσα να σου δείξει αρκεί να έχεις όρεξη να…ψάξεις!


Μήνυμα Πρ. Παυλόπουλου από την Αμφίπολη: Πιστοποιείται η ελληνικότητα της Μακεδονίας\nΔημοσίευση 1 Οκτωβρίου 2017, 14:25 / Ανανεώθηκε 1 Οκτωβρίου 2017, 16:25\nΞεκάθαρο μήνυμα προς τα Σκόπια και ιδιαίτερα όσους επιχειρούν να αμφισβητήσουν την ελληνικότητα της Μακεδονίας έστειλε από την Αμφίπολη ο Πρόεδρος της Δημοκρατίας, κ. Προκόπης Παυλόπουλος\nΞεκάθαρο μήνυμα προς τα Σκόπια και ιδιαίτερα όσους επιχειρούν να αμφισβητήσουν την ελληνικότητα της Μακεδονίας έστειλε από την Αμφίπολη ο Πρόεδρος της Δημοκρατίας, κ. Προκόπης Παυλόπουλος.\n«Με τα τωρινά αρχαιολογικά ευρήματα, πιστοποιείται, για πολλοστή φορά και κατά τρόπο αναντίρρητο, η ελληνικότητα της Μακεδονίας», σημείωσε χαρακτηριστικά ο κ. Παυλόπουλος.\nΟ Πρόεδρος της Δημοκρατίας τόνισε πως νοιώθει «ιδιαίτερη τιμή αλλά και ανάλογη συγκίνηση επισκεπτόμενος τον τόπο, όπου εξελίσσεται μια από τις σημαντικότερες ανασκαφές των τελευταίων χρόνων.\nΗ αρχαιολογική σκαπάνη έχει ήδη αποδώσει θησαυρούς υψηλής αισθητικής αξίας. Όμως, πέρα από την αισθητική αξία των επιμέρους ευρημάτων, είναι βέβαιο ότι η ανασκαφή, με το πλήθος των ευρημάτων που έχει ήδη φέρει -αλλά θα φέρει και στο μέλλον- στο φως, καθώς και την συνακόλουθη επιστημονική επεξεργασία τους, θα συμβάλει στην κατανόηση της εξέλιξης του Μακεδονικού Βασιλείου».\nΣημείωσε ακόμα: «Με δεδομένη την, ούτως ή άλλως, τεράστια αξία της ανασκαφής, η οποία έχει αναγνωρισθεί από την ελληνική και διεθνή επιστημονική κοινότητα, ευχόμαστε να ξεκινήσουν οι εργασίες της εκ νέου, το συντομότερο δυνατό. Έχω εν προκειμένω απόλυτη εμπιστοσύνη στην επιστημονική αξιοσύνη των μελών της Αρχαιολογικής μας Κοινότητας. Ας σεβασθούμε όλοι την αποστολή της και ας την αφήσουμε να βγάλει τα συμπεράσματά της, χωρίς να τα προκαταλαμβάνουμε κατά το δοκούν και αναρμοδίως».\nΤέλος, «νομικώς ενεργές και δικαστικώς επιδιώξιμες», είναι σύμφωνα με τον Πρόεδρο της Δημοκρατίας οι αξιώσεις έναντι της Γερμανίας. «Ο κοινός μας Ευρωπαϊκός Νομικός Πολιτισμός επιβάλλει την σχετική απόφαση να την λάβει αρμόδιο Δικαστικό Forum, με βάση το σύνολο του εφαρμοζόμενου εν προκειμένω Διεθνούς Δικαίου. Η θέση αυτή είναι, πλέον, κυριολεκτικώς Εθνική και, κατά συνέπεια, αδιαπραγμάτευτη», σημείωσε.


Brunico/Bruneck Πρόγνωση Χιονόπτωσης για 2275 m\nΧιονίζει σε Brunico/Bruneck ;Ευχαριστούμε!\nLat Long: 46.77° N 11.94° E\nBrunico/Bruneck Πρόγνωση Χιονιού\nΠρόγνωση Καιρού για Brunico/Bruneck σε 2275 m\nΠρόγνωση Καιρού για Brunico/Bruneck σε 2275 m ύψος στις: 1 pm 02 Jul 2022 (τοπική ώρα)\nPopular Brunico/Bruneck Pages\nBrunico/Bruneck(Lat Long: 46.77° N 11.94° E)\nΗ πρόγνωση χιονιού για Brunico/Bruneck είναι: Ισχυρές βροχοπτώσεις (συνολικά 35.0mm), με μεγαλύτερη ένταση Δευτέρα βράδυ. Πολύ ήπιος καιρός (μέγ. 17°C Σάββατο απόγευμα, ελάχ. 9°C Δευτέρα βράδυ). Γενικά ασθενείς άνεμοι.\nBrunico/Bruneck Weather (Next 3 days): The snow forecast for Brunico/Bruneck is: Ισχυρές βροχοπτώσεις (συνολικά 35.0mm), με μεγαλύτερη ένταση Δευτέρα βράδυ. Πολύ ήπιος καιρός (μέγ. 17°C Σάββατο απόγευμα, ελάχ. 9°C Δευτέρα βράδυ). Γενικά ασθενείς άνεμοι.\nBrunico/Bruneck Weather (Days 4-6): Ισχυρές βροχοπτώσεις (συνολικά 26.0mm), με μεγαλύτερη ένταση Τετάρτη βράδυ. Πολύ ήπιος καιρός (μέγ. 14°C Τρίτη απόγευμα, ελάχ. 4°C Πέμπτη βράδυ). Γενικά ασθενείς άνεμοι.\nBrunico/Bruneck Live Weather\nΚαιρός - Brunico/Bruneck\nΚαιρός σε Brunico/Bruneck (Μέρες 4-6):\nΙσχυρές βροχοπτώσεις (συνολικά 26.0mm), με μεγαλύτερη ένταση Τετάρτη βράδυ. Πολύ ήπιος καιρός (μέγ. 14°C Τρίτη απόγευμα, ελάχ. 4°C Πέμπτη βράδυ). Γενικά ασθενείς άνεμοι.\nΤελευταία δελτία χιονιού κοντά σε Brunico/Bruneck:\nBrunico/Bruneck at 2275 m ύψος\nΙσχυρές βροχοπτώσεις (συνολικά 35.0mm), με μεγαλύτερη ένταση Δευτέρα βράδυ. Πολύ ήπιος καιρός (μέγ. 17°C Σάββατο απόγευμα, ελάχ. 9°C Δευτέρα βράδυ). Γενικά ασθενείς άνεμοι.\nΣυνθήκες Χιονιού σε Brunico/Bruneck\nΔελτίο Χιονιού - Brunico/Bruneck\nBrunico/Bruneck Ιστορικό χιονοπτώσεων\nΠρόγνωση χιονόπτωσης Brunico/Bruneck\nΦωτογραφίες - Brunico/Bruneck\nΔείτε όλες τις Φωτογραφίες (1) για Brunico/Bruneck\nΟ παραπάνω πίνακας παρέχει τη πρόγνωση καιρού για Brunico/Bruneck στο συγκεκριμένο υψόμετρο των 2275 m. Τα εξελιγμένα καιρικά μοντέλα που χρησιμοποιούμε, μας δίνουν τη δυνατότητα να παρέχουμε προγνώσεις χιονοπτώσεων για κορυφή, μέση και βάση του Brunico/Bruneck. Οσο αφορά τις προγνώσεις καιρού σε άλλα υψόμετρα, χρησιμοποιήστε την καρτέλα πάνω από τον πίνακα. Για μια ευρύτερη άποψη του καιρού, ελέγξτε το Χάρτης Καιρού για Italy.\nΤο παρακάτω widget για Brunico/Bruneck είναι διαθέσιμο δωρεάν για οποιαδήποτε websites. Παρέχει συνοπτική πρόγνωση Χιονόπτωσης και τρέχουσες καιρικές συνθήκες για Brunico/Bruneck. Απλά, πηγαίντε στη σελίδα feed configuration κι ακολουθήστε τα 3 απλά βήματα ώστε να πάρετε το custom snippet html κώδικα και να το επικολλήστε στο site σας.Μπορείτε να επιλέξετε το υψόμετρο της πρόγνωσης (κορυφή, μέση ή βάση) και τις μονάδες μέτρησης ώστε να ταιριάζει στο δικό σας website…. Πατήστε εδώ για να λάβετε τον κώδικα\nΔείτε λεπτομερή πρόγνωση χιονόπτωσης για Brunico/Bruneck σε: